
Inženjeri i tehničari - odgovorni nosioci 
tehničke reforme 

Referat Ing. Borisa Bakrača, predsjednika SIT Hrvatske, na godišnjoj skupštini Saveza, u Zagrebu, 

4. XI 1967. 


Uloga, mjesto i daljnja izgradnja organizacija 
inženjera i tehničara, u skladu s razvojem našeg 
društva, postala je standardna tema naših sastana¬ 
ka. I to je pravilno. Standardni jedino nisu uslovi 
i okviri u kojima radimo te ciljevi kojima težimo, 
jer se oni stalno mijenjaju prema krajnjem cilju 
koga si je društvo postavilo za svoj daljnji razvoj. 
Izvršavajući zadatke sadašnjeg trenutka maksi¬ 
malno i optimalno, stvaramo istovremenu solidnu 
bazu za naš budući rad. U kojoj se to situaciji naše 
organizacije i naši članovi nalaze, kako izvršavaju 
svoje zadatke i kako opravdavaju povjerenje rad¬ 
nih ljudi u tehničku inteligenciju, može se vidjeti 
kroz analizu koja pokazuje dokle smo stigli i kakve 
smo rezultate postigli u provođenju privredne i dru¬ 
štvene reforme. 

Prva faza reforme je pri kraju . Vidljivi rezul¬ 
tati su većinom pozitivni. U promjenjenim uslovi- 
ma privređivanja koje je reforma inaugurirala, ve¬ 
ćina radnih organizacija se je »uklopila« koristeći 
relativno visoke rezerve (jer neki neugodni instru¬ 
menti su kasno stupili na snagu), rješavajući se 
suviška radne snage i koristeći se u raspodjeli ko- 
jiput i onim sredstvima, koja nisu bila zarađena. 
Uklapali smo se u reformu koristeći one pozi¬ 
tivne instrumente koji su nam momentano konve¬ 
nirali i braneći se istodobno da primjenimo one 
neugodne. Time smo njihovu primjenu samo od¬ 
godili a njihove efekte akumulirali. 

U drugu fazu reforme ulazimo, pošto smo iscje- 
dili rezerve s kojima je privreda raspolagala, noseći 
u svijesti prilično ostataka etatističkog načina mi¬ 
šljenja. 

Kako smo se mi inženjeri i tehničari ponašali 
u tom periodu? Uglavnom identično, uz časne iz¬ 
nimke, kao i ostale kategorije u kolektivu. U borbi 
za uklapanje pod svaku cijenu potpomagali smo i 
mi dnevne kratkoročne interese kolektiva, učestvo¬ 
vali smo u povećanju produktivnosti smanjenjem 
radne snage, ali na staroj tehnološkoj osnovi. Re¬ 
lativno malo bilo je dugoročnih poteza, kvalitativ¬ 
nih promjena u tehnologiji. Isto tako bilo je rela¬ 
tivno malo šireg povezivanja s naučnim instituci¬ 
jama, fakultetima, srodnim ili komplementarnim 
organizacijama. 


Naša društvena uloga tehničkog suradnika u 
akcijama komune isto je tako slabo dolazila do iz¬ 
ražaja ili barem ne u većem opsegu. Nije bilo ni 
jače povezanosti s društveno-političkom organi¬ 
zacijom, nismo se dovoljno angažirali da bi upli- 
visali na obrazovanje i svojih budućih kolega i 
svojih suradnika, radnika u kolektivima. Malo smo 
se borili za prihvat novih kadrova, za kvalitetno 
prostruktuiranje organizacija u kojima radimo. 
Rezultat toga jeste da naše organizacije SITH-a u 
pravilu nemaju mlađih članova jer se i ne bave 
njihovim životnim problemima. Da ne nabrajam 
dulje, ocjena našeg rada dala bi se formulirati 
ukratko: koristili smo stare šablonizirane forme 
rada, zatvorili smo se u okvire naše formalne orga¬ 
nizacije a nismo ispunili širok manevarski prostor 
koga je sprovođenje tehničke reforme logički nami¬ 
jenilo tehničkoj inteligenciji na području tehnolo¬ 
gije, nastave i nauke. 

Druga veoma složena faza društvene i privred¬ 
ne reforme, u koju ulazimo, tražit će od nas, pot¬ 
puno opravdano, maksimalnu aktivnost na vrlo ši¬ 
rokom prostoru. To je faza koja zahtijeva dublje 
analize pojava i zbivanja, izučavanje tendencija, 
te poduzimanja konkretnih mjera. To je faza u ko¬ 
joj će se svi faktori društva morati angažirati (pa 
tako i naši članovi) na objašnjavanju, da bez rje¬ 
šenja akumuliranih problema prethodne faze ne- 
možemo dalje naprijed. Nemožemo i dalje gomilati 
zalihe, ne osjećajući puls tržišta, nemožemo i dalje 
dijeliti ono što nismo efektuirali. Nemožemo dalje 
bez dobre informiranosti, suvremene organizacije i 
najneposrednije široke suradnje s naučnim insti¬ 
tucijama, bez dugoročnog programa, bez plana i 
dogovora, jer sloboda tržišta je objektivno ograni¬ 
čena ekonomskim zakonitostima. Privredne orga¬ 
nizacije moraju postati organizatori tercijarnog sek¬ 
tora, jer je on, kao komplementaran proizvodnji, 
svojim povratnim djelovanjem utiče na razvoj ma¬ 
terijalne proizvodnje. Morat ćemo se boriti protiv 
nezainteresiranosti privrede za razvoj i sudbinu 
društvenih službi kao i protiv izoliranosti i autar- 
hizma društvenih službi, jer povezanost privrede 
i društvenih službi je u obostranom interesu. 

Pitanje zapošljavanja, ne samo naših kolega već 
općenito, otvaranje novih radnih mjesta je krupno 
društveno-ekonomsko pitanje i taj će problem du¬ 
goročno biti prisutan. Sadašnja situacija rezultat 
je nasljeđa. Reforma je viškove radne snage učinila 
evidentnima. Pošto sredstva za proširenu repro¬ 
dukciju prelaze stalno i postepeno sve više od dr¬ 
žave na radne organizacije, one time postaju i 
osnovni nosioci zapošljavanja. A modernizacija i 
nova tehnologija, kao dugoročni zadatak reforme, 
traži stalno prestrukturiranje kadrovskog sastava 
radnih organizacija, jer kadrovska osnova privrede 
je najpresudniji faktor ekonomskog uspješnog raz¬ 
voja. Modernizacija i unapređenje tehnologije je 
stalan i sistematski proces koji se naročito ubrzano 
obavlja u već razvijenim zemljama. Zaostajati u 
tome na ionako nižoj startnoj osnovi, ne ići tu ubr¬ 
zanim intenzitetom, značilo bi sigurno ispadanje iz 
međunarodne podjele rada. 

Osnovni dugoročni zadaci ove faze reforme jesu 
rekonstrukcija i modernizacija privrede, te udruži¬ 
vanje i samoorganiziranje privrede. U tim procesi¬ 
ma svatko treba da preuzme i ponese svoj maksi¬ 
malni stepen odgovornosti. A mi inženjeri i tehni¬ 
čari saglasno stepenu obrazovanja i uloge u tehno¬ 
logiji i samoupravljanju — mi naročito. Osim od¬ 
govornosti i uloge u tehničkoj revoluciji naša je 
odgovorna uloga u daljnjem razvoju samoupravlja¬ 
nja. Menadžerska i tehnokratska shvatanja koja 
nosimo u sebi svijesno ili podsvjesno, kao sastavni 
dio tehničkog obrazovanja moraju nestati kao stil 
rada, jer je to nespojivo i jer je u suprotnosti sa 
samoupravljanjem. Naše mjere i akcije moraju biti 
izrađene sa, a ne bez kolektiva, sa, a ne bez naših 
najbližih suradnika u sprovođenju tehničke refor¬ 
me. U analizi proteklih obustava rada trebali bi 
potražiti — nije li taj naš podsvjesno ili nesvjesno 
prisutan tehnokratski način mišljenja, pored osta¬ 
log, pridonio tome, da kolektiv nije razumio neke 
akcije u toku, jer mu ih nije nitko rastumačio i jer 
ga nitko nije pozvao na suradnju. 

Naša uloga u funkcioniranju i daljnjem razvi¬ 
janju samoupravljanja postaje vrlo delikatna. Otvo¬ 
rila se u punoj svojoj žestini nova faza u samo¬ 
upravljanju, gdje proizvođač počinje borbu za vla¬ 
stiti interes, gdje se pojavljuje u svom pravom eko¬ 
nomskom i društvenom obliku. Sukobljavaju se 
interesi unutar kolektiva, između neposrednih pro¬ 
izvođača i uprave, te tehničkih kadrova. Unapre¬ 


đivanjem tehnologije i funkcioniranjem raspodjele 
prema radu, otvara se neminovno drugi proces vi¬ 
ška radne snage, bolje reći njene zamjene, jer ovaj 
dio taj proces uslijed nedovoljne obrazovanosti ili 
nedovoljnog zalaganja nemože da prati. Inženjeri 
i tehničari morat će istom pažnjom i brigom koju 
posvećuju tehničkoj racionalizaciji, da prate i da se 
bore i za adekvatnu kadrovsku strukturu. 

Da završim — u razmatranju specifičnih pro¬ 
blema s aspekta reforme izenjeri i tehničari imaju 
koliko delikatan, toliko odgovoran zadatak provo¬ 
đenja tehničke reforme u okvirima samoupravnih 
odnosa, a da bi to mogli uspješno da rade, treba u 
sebi da spoje u jednu novu konkretnu ličnost te¬ 
hničko obrazovanje i društvenu aktivnost. 

Kako se osposobiti za tako odgovorno djelovanje 
u sve složenijim uslovima? Da li svaki pojedinac u 
specifičnim uslovima svoga radnog kolektiva može 
sam sebe u tom smislu izgrađivati i kojim tempom 
mijenjati stil rada, način mišljenja i uopće cjelo¬ 
kupnu svoju ličnost u jedan novi, viši kvalitet? 
Mislim da ćete se složiti, da samo kroz aktivan rad 
i široko djelovanje naših organizacija SITH-a mogu 
naši članovi dobiti one temeljne kvalitete, usvojiti 
one osnovne principe, na koje se kasnije nadogra¬ 
đuju specifičnosti njegovog radnog mjesta i njego¬ 
vog radnog kolektiva. Vraćamo se natrag na stan¬ 
dardnu temu »uloga, mjesto i daljnja izgradnja or¬ 
ganizacija SITH-a«. Većinu osnovnih problema 
dali smo vam u obavijesti za saziv Skupštine kra¬ 
jem lipnja 1967. godine. Sve te tačke morat ćemo 
danas detaljnije pretresti i vidjeti ima li i novih 
momenata. 

Potrebi da naša organizacija bude što elastič¬ 
nija i što šira treba dodati, da ona mora da ostvari 
što tješnju povezanost sa svim faktorima društva, 
svim društveno-političkim organizacijama, naročito 
s organima samoupravljanja u radnim organiza¬ 
cijama. 

Problemima koji stoje pred nama, a koje smo 
naveli kao skupštinske teze, ja nemam šta dodati, 
no vjerujem, da ćete vi koji dolazite sa terena, iz 
naših osnovnih organizacija ne samo razraditi te 
zadatke nego iznijeti i neke nove. Naša Skupština 
treba da donese takve zaključke o organizaciji i 
metodu rada, koji će biti adekvatni složenosti faze 
društvene reforme koja je pred nama, koji će biti 
dokaz da su inženjeri i tehničari potpuno svi jesni 
svoje odgovornosti za naš daljnji tehnički a time i 
ekonomski i društveni razvoj. 

SIMBIOZNI MOSTOVI NA RJEČINI U RIJECI 

(DVADESET GODINA POSLIJE) 

Ing. Kruno Tonković, profesor univerziteta, Zagreb 


Između tehničkih zadataka što ih u radu susre¬ 
ćemo, te više ili manje uspješno rješavamo, malo 
ih je koji postaju popularni da izlaze izvan onog 
uskog kruga stručnjaka, kojima su svakodnevno 
zanimanje. Jedan od takvih zadataka bili su mostovi 
na Rječini u Sušaku—Rijeci. Uz izvanredno kratki 
rok u kojem je trebalo ovu vezu ostvariti, akcija je 
zahvatila širu javnost pa su elementi ostvarenog 
rješenja postali predmet zanimanja i kritike, često 
i bez podloge tehničkih znanja. 

Takvo postojanje interesa za stvari je pozitivno, 
jer je ono preduvjet za uviđanje težine zadataka 
stručnjaka, a obzirom na sva ona pitanja, koja su 
u vezi s našim radom bila postavljena i do nas 
doprla, kao i radi svih onih pitanja, koja su izgleda 
postojala, ali nažalost razjašnjenja nisu od nas 
zatražena, dobro se je osvrnuti danas nakon dva¬ 
deset godina na okolnosti, koje su me rukovodile 
kod odabiranja elemenata ovog projekta i prikazati 


tok misli i odnosa čiji je rezultat simbiozni most na 
Rječini u Rijeci. 

Prvi zadatak koji je za obnovu ovog objekta 
bio s naše strane tretiran nije bio široko postavljen. 
U prvom momentu obnove svih porušenih mostova 
postojalo je jedino pitanje: da li se isplati srušenu 
gvozdenu konstrukciju popraviti kao dio stalnog 
mosta ili je probitačnije potražiti neko drugo rje¬ 
šenje. 

Srušena gvozdena konstrukcija bila je luk sa 
zategom prekinut na dva polja, s potpuno uništenim 
upornjakom do neustanovljene dubine. S tehničke 
strane popravak nije bilo teško izvesti, no postojali 
su drugi momenti, koji su takvo rješenje zabacili. 
Obnovljeni stari objekat ne bi se naime mogao 
uskladiti s namjeravanom provedbom regulacije 
toga predjela grada, niti bi se mogao skladno pro¬ 
širiti i visinski prilagoditi novom terenu. 





Skica 1: Položajni nacrt 

SI. 1. Stari most i granica na Rječini, pogled na Sušak 


Taj most bio je surovo »inženjersko« rješenje. 
Lukovi povrh kolnika na tom mjestu pristajali su 
možda na granicu, ali ne na trg u gradu. Na de¬ 
snoj je obali osim toga most imao prometno »ne¬ 
mogući« prilaz s oštrim zavojem. Takav je prilaz 
nakon ukidanja granice postao nepodnosiv. 

No ti razlozi mogli bi se negirati, da nije posta¬ 
vljen rezolutni zahtjev narodnih vlasti i opća želja 
stanovništva, da se što prije granica izbriše. Do¬ 
brovoljnim prilozima i radom stanovništvo Sušaka 
i Rijeke je samo rastavilo i izvadilp gvozdenu kon¬ 
strukciju, te srušilo i odstranilo zgrade carinarnica. 


Pod takvim je okolnostima, naravno, pitanje 
krpanja bilo neumjesno, pa je odlučeno da se iz¬ 
gradnjom novog objekta potpuno preuredi most 
i trg. 

Predio gradova Sušaka—Rijeke što ih zatvara 
niz zgrada uz Mrtvi kanal do Školjića na Rijeci, 
nizvodno od željezničkog vijadukta, preko zgrade 
Kontinentala uz kej Rječine na Sušaku činio je, 
unatoč granice koja je njegovom sredinom bila po¬ 
vučena, urbanističku cjelinu. 

Razumljivo je, da su prvi radikalni prijedlozi 
»sjedinjenja« bili orijentirani na potpuno presvo- 



Skica 2: Uzdužni presjek cestovnog mosta 

Zato smo stali na stanovište, da se Rječina i ka¬ 
nal trebaju premostiti nizom malih užih mostova 
neprimjetnih konstrukcija; da dakle treba mostove 
— pod svaku cijenu — projektirati s kolnikom po¬ 
vrh konstrukcije, tako da iznad gornje površine 
ne ostaje ništa osim ograda, koje se po arhitekton¬ 
skoj potrebi uređenja trgova mogu naglašivati ili 
zapostavljati toliko da budu neprimjetne. 



SI. 2: Stari most i granica na Rječini, 
pogled na Rijeku 

đenje Rječine i zatrpavanje Mrtvog kanala sve do 
mora. No ti su prijedlozi brzo i otpali, nešto stoga 
što bi takvo rješenje bilo skupo, a izvedba bi dugo 
trajala; ali više od toga bila je odlučna činjenica 
da bi se njime izgubila osebujnost predjela. Dobi¬ 
venu veliku plohu trebalo bi opet dijeliti, zasađi- 
vati i formirati prometne površine, što znači da 
bismo umjesto sadanjeg života vode i vodotoka do¬ 
bili plohe zasijane travom i zasađene raslinjem, te 
plohe asfalta. Moglo se je lako dogoditi da taj pre¬ 
dio bude žaren standardnim plohama betona i as¬ 
falta umjesto da bude i dalje ozvježivan vodom. 

Pa i sa stanovišta prometa nije potpuno presvo- 
đenje potrebno. Osiguranje živog prometa postiže 
se mnogobrojnim uskim prolazima u kojima se pro¬ 
met kanalizira. Dijeljenje ploha, a ne spajanje, in¬ 
tencija je današnjeg saobraćaja. 


SI. 3: Porušeni stari most 

Izbor položaja konkretnog mosta razmotren je 
s perspektivom budućeg razvoja toga dijela grada 
i tadašnjih mogućnosti ostvarenja jednog njegovog 
dijela. Očigledno se nametalo da treba prelaz osta¬ 
viti na mjestu starog mosta gde se povezuju glavne 
prometne žile: Lujzijana i Jadranska cesta. Ujedno 
je ustanovljeno, da bi i blok zgrada na lijevoj obali 
uzvodno od srušenog mosta u budućnosti bilo do¬ 
bro porušiti, ali da to privremeno nije moguće 
učiniti. 

Izgradnja novog mosta uzvodno od staroga inje 
bila moguća, zbog zgrada na obalama rijeke. Pre¬ 
mještanje prelaza nizvodno nije bilo podesno, jer 
bi se time smanjio prostor pred Kontinentalom. 

Stari je most bio horizontalan, a kako je na 
tom mjestu desna obala niža od lijeve za cca 1,2 m 
imao je on na desnoj obali spomenuti strmi prilaz 
s oštrim zavojem. Naravno da je taj prilaz bio prvo 



Skica 3; Armatura cestovnog mosta 

što smo htjeli ispraviti. Nakon razmatranja na 
snimci terena, pokazalo se je najpodesnije da se 
izvede most u jednostranom padu od l,5°/o prema 
Rijeci, pa je tako i učinjeno. 

Po prvim zaključcima bilo je predviđeno da se 
izgradi cestovni most s kolnikom širokim 9 m i 
hodnicima po 2,5 m širine. Kasnije bi se taj most 
prema urbanističkom preuređenju trga proširio na 
definitivnu širinu od 45 m. Prema tome je bio izra¬ 
đen glavni projekt cestovnog mosta s ukupnom ši¬ 
rinom od 14 m, koji se je počeo graditi na mjestu 
starog mosta. 

Ali već u toku građenja temelja pojavila se je 
odluka Vojne uprave Istre i mjesnih narodnih vla¬ 
sti da se odmah izvede most širok barem 45 m, tako 
da se definitivno poveže Sušak i Rijeku u jednu 
cjelinu. 

Jednostavna izvedba tako širokog mosta, umje¬ 
sto projektom predviđenog naišla je na nepremo¬ 
stive zapreke, bez potpunog preuređenja čitavog 
trga. 

Most nije bilo moguće proširivati dalje uzvodno, 
zbog postojećih zgrada, rušenje kojih nije imalo 
smisla uvjetovati. Ostvariti čitavo proširenje mosta 



SI. 4: Izvađeni stari piloti i žmurje u čitavim svojim 
dužinama 

Skica 5: Poprečni presjeci mostova 

SI. 5 i 6 ... u toku izgradnje novih mostova 


nizvodno bilo je također nepodesno iz razloga na¬ 
vedenih kod odabiranja položaja. Osim toga da bi 
se tako široki most kako-tako prilagodio terenu, 
morao bi se izvesti u jednostranom poprečnom i uz 
dužnom padu. Tako nešto izgledalo bi slabo. Pro¬ 
jektirati — unatoč obala u padu — most širok 
45 m u poprečnoj horizontali bilo bi još neisprav- 
nije, jer bi time na nizvodnoj strani podigli most 
u skoro nepristupačnu visinu, a rampe njegove 
morale bi se protezati daleko duž obala kanala. Na 
prostoru između Rječine i kanala morali bi projek¬ 
tirati stepenice i zidove ili strme vitoperene povr¬ 
šine. Prostor pred Kontinentalom bi opustožili i 
čitav trg uništili jednom glomaznom neskladnom 
građevinom, koja na njega ne spada i očigledno 
je bez prave svrhe. 

To smo znali, ali rezolutni zahtjev najbržeg 
ostvarenja široke veze i simboličkog povezivanja 
gradova postojao je nesmanjen, pa i sve intenziv¬ 
niji još dalje, a projektirani uski objekat već se 
brzim tempom izgrađivao. 

Položaj projektanta je u takvim prilikama te¬ 
žak, na svu sreću nismo »izgubili« živce. Stanku u 
radu, koja nam je bila nasušno potrebna mi smo 
usprkos svega učinili. Je li to bilo vrijedno može 
se danas mnogo lakše prosuditi. 

Analizirali smo čitav problem još jednom, i 
zaustavili se na osnovnom našem mišljenju da Rje¬ 
činu treba presvoditi nizom manjih mostova ne¬ 
primjetnih konstrukcija. 

Da bi se ostvarila željena široka veza Sušaka i 
Rijeke predložio sam izvedbu dvaju odjelitih mo¬ 
stova, jedan za teški'kolni promet,'a drugi za pje¬ 
šački. Na taj način osnovani objekat, koji se nalazio 
već u izgradnji mogao je da ostane kakav je i bio, 
što je za brzinu izgradnje bilo bitno, a da se niz¬ 
vodno projektira široki pješački prelaz. 

Takvo rješenje s dva mosta u principu je bilo 
i ekonomičnije, jer se je na laganom objektu s ma¬ 
nje troškova moglo premostiti prostor, a objekti 
su se mogli podesiti uzdužnim padovima obala. 


Rješenje je bilo logično i jednostavno, pa je i 
prihvaćeno; time je postavljeni zadatak bio ko¬ 
načno u principu riješen. 

Prije detaljne razrade projekata za objekte i 
prilaze trebalo je donesti i generalno rješenje re¬ 
gulacije čitavog trga, koji je ovako velika građe¬ 
vina sada odmah ozbiljno zahvatila. Ovaj zadatak 
s gornjim postavkama i programom dat je u raz¬ 
radu urbanistima (Arh. B. Rašica i Arh. Z. Stri- 
žić) koji su ga vrlo dobro uskladili sa sadržajima 
oko čitavog trga. 

Projekat kolnog mosta ostao je tako netaknut 
prema prvotnoj zamisli. Ovo nam je bilo važno, 
jer se taj objekt forsirano izgrađivao. Izmjenila se 
je jedino podjela širine mosta na prometne povr¬ 
šine. Kolnik je proširen na 10 m, uzvodni pločnik 
na 2,25 m, a nizvodni je pločnik sužen na zaštitni 
trak širok 0,5 m. Ostali elementi tog objekta došli 
su sada još bolje do izražaja, negoli u prvom rje¬ 
šenju. 

Objekat za pješački promet u zahtjevanoj širini 
od 25 m smješten je u neposrednoj blizini cestov¬ 
nog mosta, na razmaku od samih 10 m. Sa stano¬ 
višta građenja mostova takav je položaj ispravan. 
Pokrivanjem procjepa ili slično spajanje objekata 
ne bi bilo tako ispravno ni čisto, sve kad bi omo¬ 
gućivalo konstruktivno estetska i ispravna rješenja. 

Problemi, koji su se nakon toga pojavili, nisu 
bili manje zanimljivi od prijašnjih. Trebalo je pro¬ 
jektirati most za pješake tako da čini skladnu cje¬ 
linu s cestovnim, a da jedan od njih »ne tuče« 
drugog, niti se s njime nadmeće. 

Prije nego izložimo elemente s kojima smo to 
nastojali postići, potrebno je da se zadržimo još 
na nekim problemima općeg karaktera, koji su 
objekte uslovljavali. 

Za izbor dispozicije mosta trebalo je još doni¬ 
jeti odluku o veličini otvora i potrebnoj dubini 
fundiranja, odnosno upotrebivosti temelja staroga 
mosta. 

Podaci o vodotoku Rječine bili su oskudni. Uko¬ 
liko su nam i bili pristupačni davali su nesolidan 
dojam, a i protuslovan. Po nekim podacima bila 

je maksimalna protoka izračunata na oko 440 
cbm/sek, a postojao je podatak, da je najveća do 
sada zabilježena voda visoka + 2,10 na vodokazu 
pred Kontinentalom. Prema pričanjima mještana 
dolazila je katastrofalna velika voda sve do ležaja 
srušenog mosta, pa i preko njih, tako da je navodno 
čitav otvor mosta bio do 20—25 cm ispod konstruk¬ 
cije zatvoren vodom. Iz situacije vidjelo se da je u 
tom slučaju morala biti pod vodom čitava desna 
obala. U vezi s tim došlo je do diskusija, pa su 
neki drugovi na osnovu podataka s kojima su ras¬ 
polagali, proračunali prilike u vodotoku, te usta¬ 
novili da stanje u tom pogledu nije tako katastro¬ 
falno. No ne bi bilo ispravno da smo se oslonili sa¬ 
mo na te, u neku ruku indirektne podatke, pa smo 
rezonirali ovako: 

Ako je vodotok takav da prijeti tako velikom 
maksimalnom protokom, onda je stanje korita na 
potezu od Tvornice papira do ispod Kontinentala 
katastrofalno. Korito je na tom potezu široko 19 
do 22 m s ozidanim obalama pravokutnog profila, 
a uzdužni pad je podjednak sve do Kontinentala. 
Dubina korita ne prelazi uglavnom 3,5 m te je očito 
da na tom potezu mora protoka, koja se pretpo¬ 
stavlja kao maksimalna, izaći iz korita i preliti 
obale, naročito čitavu desnu obalu. Da se, dakle, 
prilike u vodotoku poprave trebalo bi promijeniti 
korito na tom čitavom potezu, što obratno znači da 
su prilike na tom potezu mjerodavne za zaključke 
izgradnje predstojećeg objekta. Na snimljenoj si¬ 
tuaciji ustanovilo se detaljnije da se korito do sta¬ 
rog mosta postepeno širi na maksimalni svijetli 
otvor od 26 m. Iza toga prelazi profil u trapezni 
s širinom od 36 m na gornjem licu. 

Tražeći kompromisno rješenje prilagodili smo 
se prilikama, te smo donji trapezni profil korita 


protegnuti uzvodno, a gornji pravokutni nizvodno, 
te na taj način kao prirodno postepeno proširenje 
korita dobili čisti otvor cestovnog mosta od 23 m. 
Neposredno na kraju otvora nastaje stepenica u 
vodotoku uslijed proširenja korita, koje se ovdje 
postepeno pretvara u trapezno. Pogoršanja proticaj- 
nih prilika vodotoka sa strane mosta nije bilo. Na¬ 
šom gradnjom nismo mogli izmijeniti stanje u vodo¬ 
toku uzvodno od mosta. Za most nema opasnosti 
da će ga katastrofalno velika voda odnijeti, ako ga 
i preplavi. Protjecajni otvor mosta dovoljno je velik 
da primi vodu koju može primiti profil korita iznad 
mosta, a prilike su kod mosta gdje se korito proši¬ 
ruje povoljnije; veza s Mrtvim kanalom može ih 
još poboljšati. Uz to korito Rječine se ne namjerava 
proširivati, nego produbljivati. Temelji su spušteni 
dovoljno duboko da se potrebna regulacija korita 
može provesti. Ovo je bio i jedan od razloga, što 
se nismo vezali na temelje starog mosta. 

Upotrebljivost starih temelja jedno je od prvih 
pitanja koje si kod svake obnove postavljamo, jer 
je izgradnja temelja za mostove redovito težak 
posao. U podatke o starim temeljima ne možemo 
se obično dovoljno sigurno osloniti. Detalji izvedbe 
mogu temelje obescjeniti. Za vrijeme izvedbe po¬ 
stojećih temelja znalo se da su to temelji za laganu 
konstrukciju. Zato je trebalo biti oprezan kod 
ocjene upotrebljivosti starih temelja za novu vrst 
konstrukcije. Osim toga nakon miniranja ispod 
zdravih slojeva mogu se nalaziti raspucani blokovi 
temelja. Stari temelji, koji su i prema podacima iz 
nacrta bili i plitki (za slučaj bagerovanja korita) 
nisu za novi masivni i široki most takva vrijednost, 
da bi se na njih morali vezati. Kasnije kod izrade 
novih temelja je stvarno ustanovljeno da su naši 

Skica 6: Detalji pješačkog mosta 

SI. 7 .. . pri kraju građenja , prije nec/o su postavili 
stupove trolejbusa 

nazori o starim temeljima bili ispravni; npr. staro 
zaštitno žmurje dugačko je bilo tek oko 1,5 m. 

Tlo na kojem je trebalo objekat temeljiti sasto¬ 
jalo se, prema podacima prijašnjeg temeljenja, od 
naslaga krupnog šljunka, a na dubini od 7 do 12 m 
nalazila se čvrsta litica. Do te dubine bili su, pre¬ 
ma starim nacrtima, zabijeni piloti starog temelja. 
Kako se za novi objekat predvidjela eventualna 
upotreba dijelova starih temelja, to drugi način te¬ 
meljenja od postojećeg nije ni dolazio u obzir, niti 
bi bio na takvom terenu podesniji. 

Za izbor sistema konstrukcije bila je važna 
okolnost da je niveleta mosta od K. V. V viša tek 
za oko 1,5 m, a možda i manja, s obzirom na izlo¬ 
ženu nesigurnost podataka. Da je dakle raspolo¬ 
živa visina izvanredno ograničena. Uz takve odnose 
broj je tipova i sistema konstrukcija, koje bi mogle 
doći u obzir na tom mjestu, bio vrlo malen. Među 
rješenja od armiranog betona, koji nam je bio ne¬ 
dvojbeno najpodesniji materijal za taj objekt, do¬ 
lazili su u obzir: greda od prednapetog betona, 
okvirna konstrukcija, greda na više polja, greda 
sa protuutezima. 

Tada smo se nalazili neposredno na početku 
obnove kad je varijanta od prednapetog betona 
bila jedva ostvariva, pa smo je stoga isključili. Za 
ostale varijante izrađeni su aproksimativni troškov¬ 
nici, te je ustanovljeno da je okvirna konstrukcija 
nešto skuplja od grede s protuutezima, a još jefti¬ 
nija je greda na više polja. Uz to okvirna konstruk¬ 
cija ima nedostatak da se dio armature i zglobovi 
nalaze ispod razine male vode, a temelji takve 


konstrukcije su delikatniji od temelja drugih va¬ 
rijanta. 

Dispozicija s jednim ili dva stupa u koritu bila 
je ovdje jeftiniji način premoštenja vodotoka. 

Ali nije sve u tome. Za protjecanje vode po¬ 
stoji i bez toga vrlo oskudni profil, urediti korito 
bagerovanjem kod stupova u koritu jedva da je 
prikladno. Zatim most se nalazi u centru značajnog 
trga grada, a širina je korita relativno malena i 



Skica 7: Predviđena odvodnja pješačkog mosta 

može se bez velikih konstrukterskih problema pre¬ 
mostiti s podesnim jednim otvorom. Konačno za 
ukupni izdatak oko uređenja prelaza razlike u po¬ 
trebnom iznosu za rasponsku konstrukciju nisu 
vrijedne pažnje. 

Ti razlozi rukovodili su nas da odaberemo gredu 
s protuutezima kao najpodesnije rješenje. 

Usklađenjem profila vodotoka ustanovljeno je 
da otvor toga objekta ne treba biti veći od 23 m, 
pa je tako bilo moguće projektirati konstrukciju 
normalne izvedbe i dimenzije presjeka i armature 
s kojima redovito gradimo mostove. 

Malena visina od velike vode do nivelete, te te¬ 
žnja da most i njegov otvor dobro izgledaju ori¬ 
jentirali su nas na segmentni oblik donjeg ruba 
rasponske konstrukcije. Na taj je način visina 
otvora u sredini vodotoka povećana do maksimuma, 
jer je konstruktivna visina svega 80 cm visoka. Ta¬ 
kav oblik nosača daje dojam smion i lagan, a to je 
u ovom slučaju, zbog širine mosta i plitkog korita, 
vrijedno postići. 

Zatvaranje protjecajnog profila nastalo uz kra¬ 
jeve otvora gdje nosač ulazi pod veliku vodu nije 
veliko. Od cijele površine otvora reguliranog ko¬ 
rita »zatvoreno« je do kote + 2,10 svega tek 3,5°/o 
što praktično ne znači ništa, kad imamo u vidu 
variranje brzina vode u koritu po vertikalnom i 
horizontalnom položaju. 

Konstrukcija u otvoru sadrži osam glavnih 
greda širokih po 40 cm povezanih sa 18 cm debe¬ 
lom pločom kolnika u T-profil, te sa tri poprečne 
veze 30/60 i 30/100, koje osiguravaju zajedničko 
sudjelovanje svih nosača kod prenošenja tereta. 

SI. 8: Pogled nizvodno na cestovni most 


Veći broj poprečnih veza nije bio toliko djelotvoran 
da bi bio ekonomičan. Uz ležajeve su glavni nosači 
i odozdo povezani pločom debelom 12 do 18 cm 
koja zatvara podgled konstrukcije (na tom dijelu 
nosači ulaze pod veliku vodu), osim toga ploča su¬ 
djeluje i kod prenosa tereta. Da bi se iz nastale 
zatvorene šupljine mogla izvaditi oplata predviđeni 
su otvori u vertikalnoj stijeni nad ležajem. Visina 
glavnih nosača je u sredini 80 cm a nad ležajevima: 
na lijevoj obali 205 cm a na desnoj 169 cm (jedno¬ 
strani pad ceste). 

Kolovoz mosta nad otvorom sastoji se od dva 
sloja asfalta, svega 6 cm debelih. Protuutezi se sa¬ 
stoje također od 8 nosača, odozdo na kraju pove¬ 
zanih u sanduke, koji su napunjeni teškom rudačom 
u izračunatom omjeru. Raspored armature glavnih 
nosača je normalan za takve izvedbe. Najveće su 
šipke profil 34 mm od čelika 37. Armatura ploče 
kolnika iznosi 27 kg/qm. Najveći su proračunski 
naponi u betonu 70 kg/qcm, a u gvožđu 1230 kg/qcm. 

Da bi se spriječilo stvaranje stepenica u nive- 
leti pred mostom i uklonio nezgodan upliv progi- 
banja i izdizanja konzole, stavljena je na kraj 
protuutega uzdužna prelazna ploča 2,5 m duga, 
koja jednim krajem leži na utegu, a drugim na 
nasipu. 


Da pri deformiranjima konstrukcije ne nastane 
uočljivi prekid plohe hodnika, čitav je pločnik nad 
protuutegom izveden kao konzolna ploča. Dilata- 
cija je sakrivena, te se odigrava kod rubnjaka. 

Proračunati progibi iznose u sredini otvora 48, 
a na kraju konzola 25 mm. 

Čitav most je proračunat za cestovne terete od 
jednog 24-tonskog valjka, odnosno za troja kola po 
12 tona usporedno na mostu kolnika, okružena sti¬ 
skom ljudi od 0,5 tona/qm. Dinamički faktor je 
predviđen sa 1,4 za ploču kolnika, a 1,3 za glavne 
nosače. 

Na uzvodnoj strani mosta nastavljaju se na 
otvor okomita krila (zidovi korita), tako da nije 
potrebno naročito zatvarati stupove mosta. Niz¬ 
vodno, gdje je profil korita trapezni, trebalo je za¬ 
tvoriti prostor ispod protuutega i izraditi paralelna 
krila. Da bi vanjska ploha bila jednostavna, protu- 
uteg je krajnjeg glavnog nosača produžen ispod 
gornjeg ruba ležaja, tako da do terena zatvara pro¬ 
stor između stupa i pokosa korita. 

Stupovi mosta obloženi su kamenom, a vrh im 
je armiran. Pokretni je ležaj izrađen s pendlima 
visokim 60 cm. Ti su pendli potpuno sakriveni u 
stupu. 

Temelji su izvedeni pomoću drvenog žmurja. 
Dubina temelja predviđena je na lijevoj obali do 
kote — 2,5, a desnoj do — 3,0 m. Kod te dubine 
temelja isključena je opasnost podlokavanja. Veli¬ 
čina temelja je tolika, da je maksimalno optereće¬ 
nje tla 2,0 kg/qcm, a kako nisu postojali tačni po¬ 
daci o tlu, to smo predvidjeli pod temeljima po 
47 komada pilota. 

Interesantniji je bio projekat mosta za pjeaške 
nizvodno od cestovnog objekta. Korito vodotoka na 
tom potezu već je otvoreno u trapezni profil, koji 
se tako proteže sve do ušća Rječine u more. Širina 
profila na bagerovanom dnu predviđena je 20 m, 
a na gornjem licu profila 36 m. 

Kako je zbog visinskih odnosa terena i izgleda 
čitavog rješenja ovaj nizvodni objekt trebao biti 
niži od cestovnog, da se razlikom u niveleti jednog 

Skica 8: Stupovi pješačkog mosta 

i drugog mosta usklade odnosi, to je ovdje trebalo 
štedjeti sa svakim centimetrom visine. Pri tome 
sam smatrao da za pješački objekat najbolje odgo¬ 
vara praktično horizontalna niveleta (na + 3,15 m) 
koja je za 65 cm niža od visine cestovnog objekta 
u sredini otvora. Horizontalnom niveletom objekta 
dobili smo usporedbenu liniju, koja naglašava ra¬ 
zliku karaktera ovih objekata, na taj je način ce¬ 
stovni most kao uzdignut, te više dolazi do izražaja 
njegov oblik, segment otvora postaje markantan. 

Odabrana niveleta pješačkog mosta uvjetovala 
je stepenice pred Kontinentalom. Na desnoj obali 
bilo je dovoljno mjesta da se razlike visina riješe 
blagom rampom i nasadima. 

Pri takvim visinskim odnosima preostalo je da 
se projektira objekat s visinom konstrukcije od 
maksimum 80 cm, da se tako donji rub mosta di¬ 
gne barem za 20 cm povrh katastrofalne vode, koja 
je upravo na tom mjestu bila zabilježena. 

Uslovi za realizaciju mosta: relativno veliki ras¬ 
pon, neznatna raspoloživa visina i velika širina 
mosta nisu bili povoljni. 

Projektirati neposredno uz most s jednim otvo¬ 
rom objekat sa stupovima u koritu ne bi bilo do¬ 
bro. Potegnuti vertikalne zidove korita i preko tog 
objekta nije bilo zgodno, izgubili bi stepenicu u 
vodotoku tamo gdje je i te kako poželjna. Rješenje 
smo u onoj vremenskoj gužvi našli i izradili. Nije 
na nama da prosuđujemo njegov kvalitet, ali je 
potrebno da se znade šta ono u stvari predstavlja. 

Kej duž lijeve obale Rječine od mosta do ušća 
izrađen je od armiranog betona, tako da su na 
betonskim pilotima položene uzdužne i poprečne 
grede, a na njima ploča. U pogledu sa strane piloti 
čine dosta gustu kolonadu, a ploča daje dojam 
tanke membrane. 

U tom žanru dali smo i rješenje pješačkog 
objekta. Postavio sam u koritu sa strane dva niza 
stupova koji se perspektivno nastavljaju na niz pi¬ 
lota keja. Položaj tih stupova određen je produže¬ 
njem linije otvora cestovnog mosta, te je na taj 
način srednji raspon pješačkog objekta jednak ras¬ 
ponu cestovnog mosta, a osnovno korito je slobodno 
od stupova. 



SI, 9: Pogled uzvodno na pješački most 



Skica 9: Ležaji pješačkog mosta 


Tako se srednji raspon smanjio, pa je bilo mo¬ 
guće projektirati rasponsku konstrukciju kao kon¬ 
tinuirani nosač. Pokušali smo stvar riješiti u ar¬ 
miranom betonu, ali utrošak gvožđa za armaturu 
bio je tako velik da je upotreba čiste gvozdene 
konstrukcije imala većih prednosti. Kod te je bio 
problem izraditi što laganiji i što tanji pločnik. Taj 
zadatak smo pokušali riješiti tvornički izrađenim 
armirano betonskim pločama sistema Hoyer, me¬ 
đutim nije bilo moguće izvesti te ploče dovoljno 
ravne, tako da su one isključene. Problem je bio 
riješen kad smo na skladištima našli dovoljne ko¬ 
ličine čeličnih mreža veličine okana 50 X 50 cm 
profila 2,5 mm i 100 X 100 cm, profila 3,4 mm. 
S tim materijalom projektirali smo križno-armi- 
rane ploče debele 7 cm na rasponu 1,32 X 1,26 
izravno betonirane na gvozdenoj konstrukciji. U 
reškama ploča koje su zalivene bitumenskom ma¬ 
som predviđeni su otvori za odvodnju površinskim 
voda. To je važno, jer je ploha mosta praktično 
vodoravna, a velika je oko 900 qm. Na taj je način 
pločnik trebao postati za vodu propustiv kao rešeto. 

Takvom izvedbom velika površina mosta i pri¬ 
laza podijeljena je fugama u kvadrate, te je tim 
motivom razbijena, a pogled na čitav trg raznim 
vrstama ploha oživljen i razlike prometa nagla¬ 
šene. Osim toga neminovne neravnosti ploha ostaju 
neprimjetne. Nažalost je detalj pločnika izmijenjen 
te izveden nad pločama sloj asfalta, a predvidiva 
odvodnja u reškama nije izvedena, pa je kasnije 
trebalo ploče bušiti. 

Pločnik je projektiran za pokretno opterećenje 
525 kg/qm, odnosno na koncentrirani teret od 
1000 kg. Na vanjskim rasponima nije bilo potrebe 
da se štedi na težini, dapače što veća težina bila je 
tamo poželjna, pa su te ploče debele 15 cm. 

Glavna nosiva konstrukcija je gusti roštilj, nad 
srednjim otvorom s 19 paralelnih punostijenih lb- 
menih nosača na 1320 mm razmaka; povezanih me¬ 
đusobno nizom krutih i mekih poprečnih nosača na 

Tonković: Mostovi 

1260 mm udaljenosti. Sa svake strane proširen je 
most konzolama od 620 mm, na ukupnu širinu od 
25,0 m. Tom konzolom još je vizuelno smanjena 
visina nosača na zbilja minimalnu mjeru. Različi¬ 
tim konstrukcijama cestovnog i pješačkog mosta 
potencirana je razlika u objektima te isključena 
mogućnost da si oni »konkurišu«, umjesto da čine 
kompoziciju. 

Vanjski otvori isprva su pretpostavljeni kao 
konzole s protuutezima, no kasnije su radi sma¬ 
njenja velikih progiba oslonjeni na ležajeve. Roštilj 
nije jednak do kraja, nego je tek svaki treći nosač 
produljen do ležaja, a ostali su prekinuti kao 2520 
mm duge konzole. Na taj način postigli smo sta¬ 
novitu uštedu u težini konstrukcije te uspjeli isko¬ 
ristiti 36 podužnih nosača od starog porušenog mo¬ 
sta (težina 34 tone). Ti nosači bili su dugi 3960 mm, 
pa je poprečni raspored glavnih nosača tome pri¬ 
mjeren. 

Veličina je srednjeg otvora bila određena, a 
ukupna duljina mosta trebala da segne preko či¬ 
tave gornje širine profila vodotoka, pa su i vanjski 
rasponi bili određeni. Omjer raspona kontinuiranih 
nosača bio je 5 + 19 + 5, odnosno konkretno 
6,30 + 23,94 + 6,30. Kod takvog rasporeda nosača 
i otvora, uz dodatak protuutega u dva polja vanj¬ 
skog raspona visina glavnih nosača je smanjena 


na 740 mm, u zavarenoj izvedbi s lamelama pojasa 
180 X20, na hrptu 700 X 10 mm. Cjelokupni stalni 
teret s poprečnim vezama iznosi 2260 kg/qm. 

Konstrukcija je projektirana od čelika 37 s mak¬ 
simalnim naponima od 1450 kg/qm. Najveći račun¬ 
ski progib u sredini velikog otvora iznosi za po¬ 
kretni teret 45 mm. Omjer raspona dao je nega¬ 
tivnu reakciju na vanjskim osloncima, pa je bilo 
potrebno pokretni ležaj usidriti u stupac, a stup 
izvesti dovoljno težak. Ispod svakog ležaja, na raz¬ 
maku 3,96 m, izveden je armirano-betonski stup 
spojen prečkom s ostalim stupovima u okvir, koji 
je položen na blok betona tako dimenzioniran da 
opterećenje tla ne prelazi 0,5 kg/qm. Kontinuirani 
nosač nema jednako temeljene stupove, pa je kod 
plitkih temelja malim opterećenjima kompenzirana 
razlika u temeljenju. 

Srednji stupac je okvir sa stupcima na istom 
razmaku od 3,96 m. Zbog male visine okvira linija 
stupa je provedena do vrha okvira. Jame temelja 
izvedene su sa žmurjem, a dno temelja je spu¬ 
šteno, kao i kod cestovnog mosta. 

Za gvozdenu konstrukciju trebalo je svega 152 
tone gvožđa, od toga 46 tona starog materijala od 
porušenog mosta, 414 cbm betona, 19100 kg beton¬ 
skog gvožđa i to za most i sve ostale prelazne kon¬ 
strukcije i ograde. 



SI. 10, Pogled odozgo na simbiozne mostove na Rječini u Rijeci 

Niz sitnijih problema i detalja kod priključka 
na postojeće stanje; obalu, kej i dr. rjeseni su 
usklađeni s ostalim dijelovima. 

Prostor između mostova omeđen je terasama sa 
strane. Procjep je širok 27 m, dakle veći od otvora 
cestovnog mosta, da se bolje istakne oblik mosta. 
Linija terase je zapravo produžena linija keja, pa je 
izvedena na sličan način. Vanjski su nosači terase 
gvozdeni; stvarno je to preokrenuti poprečni no¬ 
sač od porušene konstrukcije starog mosta, koji 
leži jednim krajem na vanjskom glavnom nosaču 
pješačkog, a drugim u protuutegu cestovnog objek¬ 
ta. Unutarnji nosač je od armiranog betona kon- 
zolni nosač. Popreko je stavljena armirano-beton- 
ska ploča, kao i na kej. Sličan je i prelaz na kej. 

U osnovnom projektu cestovnog mosta bila je 
predviđena niska masivna gvozdena ograda s ver¬ 
tikalnim šipkama. Na takvom samostalnom objektu 
nije oblik ograde bio naročito važan. Drugi su 
odnosi nastali kad je konačno rješenje mostova 
zahvatilo čitavu plohu trga, te uključilo i karakter 
keja u jedan svoj dio. Kod razrade trga urbanisti 
su ograde na mostovima predvidjeli naglašene, i to 
na cestovnom mostu masivnu kamenu ogradu, a na 
pješačkom gvozdenu ogradu sa žičanom mrežom. 
Na sreću je pravodobno primjećeno, da žičana 
ograda ne odgovara na tom mjestu, pa je postavlje¬ 
na ograda što sličnija ogradi keja. 

Problem je bio ograda cestovnog objekta. Tu 
su se mišljenja razilazila. Jedno je mišljenje da ta 
ograda treba da bude kamena, masivna, jer je to 
»nosilac ideje« odjelenja cestovnog od prešačkog 
prometa, a drugo da ta ograda treba biti providna, 
jer se inače na najvišoj i najmarkatnijoj liniji trga 
stvara zid, koji kida jedinstvo prostora. Mi smo to 
htjeli pitanje kompromisno riješiti našom masiv¬ 
nom gvozdenom ogradom s vertikalnom ispunom, 
ali prevladala je ideja lagane ograde, tipa one na 
pješačkom mostu, koja je izvedena. Nažalost je ta 
izmjena bila uzrok izmjeni vijenca u improvizaciju 
koja je otežala inače vrlo vitku liniju konstrukcije, 
što se sada ne ističe takvom. Nije jednostavno do¬ 
nijeti ispravnu odluku, no mnogo sličnih ograda 
na trgu ne pogoduje osjećaju udobnosti. 


Elaborat za izgradnju ovih objekata obuhvatio 
je 314 normalnih formata nacrta i proračuna. 

Pri razradi projekta sudjelovali su Ing. Siprak 
i još 5 naših drugova iz Odsjeka za mostove tada¬ 
šnjeg Ministarstva građevina Hrvatske. 

Kad sada pogledamo unatrag možemo primije¬ 
titi da je zadatak za graditelja mosta bio posve 
osebujan. Iz općih razloga korištenja mostova za 
razne svrhe bilo je podesno izgraditi dva mosta 
koji će se nalaziti jedan neposredno uz drugi. Oni 
trebaju biti međusobno razdijeljeni i dobro je da 
se pri njihovoj pojavi u prostoru oni tako oblikuju, 
da se međusobno dopunjuju, a ne nadmeću. 

Razlike su među njima, kao što se iz ovih po¬ 
dataka vidi, nastale sticajem odnosa na terenu i 
uvjetima koji su svaki od tih objekata trebali za¬ 
dovoljiti; one nisu umjetno stvorene. Možda je za¬ 
nimljivost upravo u tome da su sva rješenja u 
konstrukcijama i detaljima mostova proizašla iz 
elemenata i analize osnovnih odnosa u projekti¬ 
ranju mostova. 

Razlike u mostovima su velike: različna je ni- 
veleta, visinski položaj, otvor, materijal konstruk¬ 
cije, oblik nosača, visina konstrukcije, boja kon¬ 
strukcije. Različite su i gornje plohe mostova. To 
su dva objekta, koji svaki služi drugoj svrsi; na¬ 
činjen s drugom namjenom. Jesu li se oni spojili u 
cjelinu, to je ono na što mogu dati odgovor kori¬ 
snici. 

Stvaranjem ploha koje su rezervirane samo za 
pješake dobili smo zaista intimnu vezu jednog i 
drugog dijela grada. Mirna za pješake ploha ispred 
Kontinentala i prelaz nje ne samo na drugu obalu 
Rječine nego na prostor Delte i na drugu obalu 
Mrtvog kanala vrijedan je faktor u spajanju. Ostalo 
je samo da se ti prostori u tom smislu intenziviraju 
što više. 

Danas je već stanovnicima Sušaka—Rijeke smi¬ 
ješno pomisliti, da je između ta dva dijela jednog 
grada nekad postojala neka granica, a naša misao 
vodilja i bila je: ne stvoriti objekat između dva 
dijela grada nego objektima koji su izrasli iz am¬ 
bijenta povezati dijelove međusobno u jednu cje¬ 
linu. 


DVADESET GODINA RADA INSTITUTA ZA VODOPRIVREDU 
»JAROSLAV ČERNI« - BEOGRAD 


Nagrada AVNOJ A dodijeljena je prošle jeseni i Institutu za vodoprivredu »Jaroslav Černi« iz Beograda. 
Tim povodom donosimo kratki prikaz organizacije i rada tog poznatog Instituta. 


Institut za vodoprivredu »Jaroslav Černi« na¬ 
vršio je 1967. godine 20 godina svog postojanja. 
Naučna aktivnost Instituta razvila se praktično 
na svim područjima vodoprivrede i hidro tehnike: 
hidroenergetici, reguliranju i zaštiti vodnih tokova, 
melioracijama poljoprivrednih površina, komunal¬ 


noj i industrijskoj hidrotehnici, snabdjevanju in¬ 
dustrije i naselja vodom, zaštiti voda od zagađi¬ 
vanja, plovidbi, zaštiti od poplava i dr. Naučnim 
radom Institut danas pokriva niz naučnih disci¬ 
plina, kao što su: mehanika fluida, hidraulika, hi¬ 
drologija, hidrometrija, teorija konstrukcija, ana- 

liza napona i deformacija, mehanika stijena, inže¬ 
njerska pedologija i hidropedologija, ekonomika 
voda i niz drugih. 

Kolektiv Instituta ima danas 230 članova, od 
čega oko 70 istraživača s univerzitetskom spremom. 
Sa oko 30 stalnih spoljnih suradnika, mahom pro¬ 
fesora Univerziteta, on raspolaže naučnim kapa¬ 
citetom od oko 100 naučnih radnika i istraživača. 
Suradnici Instituta su nosioci brojnih i visokih 
naučnih nagrada. Stručnom i naučnom razvoju 
kadrova u Institutu se posvećuje posebna pažnja i 
kadrovski sastav dobija iz godine u godinu sve viši 
nivo. O tome svjedoči sve veći broj kadrova s titu¬ 
lama doktora i magistara tehničkih nauka. Samo u 
prošloj godini pohađalo je III stepen studija 23 su¬ 
radnika Instituta. 

Naučnoistraživačka aktivnost Instituta odvija se 
u šest naučnih odjeljenja koja pokrivaju oko 20 
naučnih i tehničkih disciplina s područja vodopri¬ 
vrede i hidrotehnike. Danas u Institutu razvijaju 
rad ova odjeljenja: Odjeljenje za hidrauliku, Odje¬ 
ljenje za konstrukcije, Odjeljenje za vodoprivredno 
proučavanje zemljišta, Odjeljenje za ekonomiku 
voda, Odjeljenje za uređenje vodnih tokova i Odje¬ 
ljenje za komunalno-industrijsku hidrotehniku i 
zaštitu voda. Pored navedenih odjeljenja u Insti¬ 
tutu postoji i Centar za dokumentaciju. 

Suradnici Instituta objavili su u svjetskim nauč¬ 
nim časopisima preko 150 naučnih radova i uče¬ 
stvovali na oko 60 međunarodnih kongresa. Broj 
naučnih radova objavljenih u Jugoslaviji kreće se 
na preko 800, a broj naučnih skupova na kojima 
su učestvovali suradnici Instituta na preko 60. U 
Institutu je izrađeno i predato naručiocima preko 
2000 elaborata s konkretnim naučnim i stručnim 
rješenjima. 

U sklopu Instituta nalazi se i niz laboratorija, 
kao što su :Hidraulička laboratorija, Laboratorija 
za fotoelastičnost, Laboratorija za tenzometrijska 
mjerenja, Hidropedološka laboratorija i Laborato¬ 
rija za komunalno-industrijsku hidrotehniku, koje 
su snabdjevene najsuvremenijom opremom i in¬ 
strumentima za eksperimentalna istraživanja. 

Rezultate svoga rada Institut objavljuje u »Sa- 
opštenjima«, koja izlaze četiri puta godišnje na 
srpskohrvatskom i engleskom jeziku, kao i u »Zbor¬ 
nicima radova« i »Posebnim izdanjima«, koja izlaze 
povremeno. U proteklom periodu izašlo je 43 
»Saopštenja«, 5 »Zbornika radova« i 19 posebnih 
publikacija. Pored toga već 14 godina redovno iz¬ 
lazi »Hidrotehnička bibliografija« u 6 dvobroja 
godišnje. 

Centar za dokumentaciju raspolaže s bibliote¬ 
kom od 15.000 knjiga sa područja vodoprivrede i 
hidrotehnike i 1500 godišta časopisa, i predstavlja 


najveću specijaliziranu vodoprivrednu biblioteku 
u Jugoslaviji. U dokumentaciji raspolaže sa oko 
70.000 DK kartona. Razmjena publikacija obavlja 
se sa 17 domaćih i 155 inostranih naučnoistraživač- 
kih organizacija. 

Godišnji bruto proizvod Instituta iznosi milijar¬ 
du dinara. Oko 15% svog kapaciteta Institut an¬ 
gažira na radovima koji se finansiraju iz raznih 
namjenskih fondova za naučni rad, oko 15% za 
naručioce iz drugih zemalja, u prvom redu iz ze¬ 
malja u razvoju, a oko 70% za naručioce iz zemlje, 
mahom velike investitorske i projektantske orga¬ 
nizacije. 

Osnovna orijentacija Instituta prema naručio¬ 
cima iz privrede, koja se njeguje već godinama, 
osigurala je relativno stabilne finansijske izvore i 
time je omogućila Institutu dobro uklapanje u dru¬ 
štvenu podjelu rada uopće, a u proces privredne 
reforme posebno. 

Kao specijalizirana naučnoistraživačka organi¬ 
zacija Institut u sklopu rješavanja neposrednih 
problema prakse dobija izvanredan uvid u aktualne 
probleme, što omogućuje ne samo njihovo uoča¬ 
vanje i formulisanje nego i postavljanje realnih 
naučnoistraživačkih planova i programa. S druge 
strane, ovakva veza s praksom omogućuje Institutu 
da rezultate svog naučnog rada kontinualno unosi 
u praksu. 

Pored intenzivne suradnje s velikim investi- 
torskim i proizvodnim organizacijama, Institut je 
ostvario veoma tijesnu i uspješnu suradnju i sa 
nizom drugih organizacija i ustanova, kao što su: 
naučnoistraživačke organizacije, fakulteti, privred¬ 
na udruženja, savjeti i fondovi za naučni rad, nauč¬ 
na i stručna društva itd. Na međunarodnom planu 
Institut je također uspostavio stalne veze surad¬ 
nje, posebno u izvršavanju naučnoistraživačkih 
zadataka, bilo da se radi o radu za inotrane naru¬ 
čioce, bilo o kooperaciji s drugim naučnoistraživač- 
kim organizacijama radi izvršenja zajednički po¬ 
stavljenih programa. Veliki broj naučnih radnika 
i stručnjaka, iz cijelog svijeta, posjećuje Institut 
u cilju boljeg upoznavanja njegove aktivnosti. Sa¬ 
mo u prošloj godini Institut je posjetilo oko 100 
stručnjaka i naučnih radnika iz inostranstva. Po¬ 
red toga u Institut dolazi na specijalizaciju niz sta¬ 
žista iz drugih zemalja. 

U Institutu je razvijen sistem samoupravljanja, 
zasnovan na usvojenom principu da se dohodak 
formira i raspodjeljuje na nivou ekonomskih jedi¬ 
nica, a one udružuju dio svojih sredstava za finan¬ 
ciranje zajedničkih službi, potreba i akcija. Statu¬ 
tom Instituta osigurano je čuvanje interesa Insti¬ 
tuta kao cjeline, naročito s aspekta njegovog dalj¬ 
njeg razvoja. 

PJEŠAČKI PROMET I ZAŠTITA PJEŠAKA* 

Prof. dr Miroslav Čabrian, Zagreb 


1. Uvod 

Promatrajući opasnosti kojima su izvrgnuti su¬ 
dionici u cestovnom prometu, moramo doći do 
zaključka da pješaci predstavljaju onu kategoriju 
prometnih sudionika koji su, možda još jedino uz 
iznimku vozača na motociklima, izvrgnuti najve¬ 
ćim opasnostima. Čak i u zemljama kao što je Bri¬ 
tanija, gdje je zaštiti pješaka u prometu posvećena 
izvanredna pažnja, otpada na svakih 10 smrtnih 
slučajeva u prometnim nezgodama, 4 slučaja na 
pješake. 

U usporedbi s ostalim prometnim sredstvima 
pješak predstavlja transportnu jedinicu vrlo male 
mase i male brzine, te prema tome i male kine¬ 
tičke energije. Ako još k tome dodamo da je reak¬ 
cija pješaka u većini slučajeva i pod normalnim 
okolnostima izvanredno brza —njegovo svojstvo 
da u najkraćem vremenu uoči zapreku i da se pred 
njom zaustavi izvježbano je već od najranije mla¬ 
dosti — onda je očigledno da je pješak »prometno 
sredstvo« s najkraćim ,zaustavnim putem. Ovo 
svojstvo vrlo kratkih, odnosno praktički zanemar- 
ljivih zaustavnih puteva, oslobađa pješaka (pret¬ 
postavivši dovoljnu vidljivost) svih opasnosti su¬ 
dara s nepokretnim predmetima i s ostalim promet¬ 
nim sudionicima iste svrste, za razliku od promet¬ 
nih sredstava s većom kinetičkom energijom i du¬ 
žim zaustavnim putevima, kao npr. kod automo¬ 
bilskog prometa, gdje upravo ovakvi sudari čine 
veliki postotak nezgoda s vrlo teškim posljedicama. 

U drugu je, međutim, ruku pješak izvrgnut 
velikoj opasnosti u slučaju sudara s ostalim pro¬ 
metnim sredstvima, od kojih sva imaju veću kine¬ 
tičku energiju od njega. Za razliku od vozača i 


* Prema predavanju održanom na II kolokviju 
o prometnoj tehnici na Građevinskom fakultetu 
Sveučilišta u Zagrebu, 15. XI 1967. 


putnika u automobilu, pješak nije zaštićen niti 
najtanjim slojem čeličnog lima; za razliku od vo¬ 
zača na motociklu, nije zaštićen ni zaštitnom kaci¬ 
gom. U svakom sudaru s bilo kojim vozilom koje 
se kreće iole znatnijom brzinom, posljedice za pje¬ 
šaka bit će redovito vrlo teške, tjelesna povreda, 
često s posljedicom trajnog invaliditeta, a nerijetko 
i smrt. 

Kod ovakvog stanja stvari ne začuđuje nas da 
je zaštiti pješaka u prometu posvećena stanovita 
briga već davno prije ove naše automobilske ere. 
Sortiranje kolnog i pješačkog prometa u gradovima, 
tako da je javna prometna površina rubnim traka¬ 
ma jasno podijeljena na pješačke pločnike i kolnik 
smatramo samo po sebi razumljivim. No koliko 
god je ovakvim sortiranjem moguće izbjeći koli¬ 
zije između pješačkog i kolnog prometa kod para¬ 
lelnih prometnih tokova, to se križanja tih tokova, 
osobito na područjima gradova, ne mogu izbjeći, 
te ona predstavljaju izvor najvećih opasnosti. 

Prije svega nastaje pitanje ne bi li se te opa¬ 
snosti mogle izbjeći potpunim eliminiranjem jed¬ 
nog od ta dva kolidirajuća prometna sredstva — 
pješaci i kolni promet — na manjim ili većim po¬ 
vršinama gradova i naselja. Postoje tendencije i 
u tom smjeru, a u dva obratna smisla: gradovi i 
naselja u Kaliforniji, s praktički eliminiranim pje¬ 
šačkim prometom i s mogućnosti da se gotovo svi 
poslovi u gradu obavljaju ne napuštajući automo¬ 
bil (»drive in« trgovine, banke, restauracije, kine¬ 
matografi itd.). No unatoč prevladavanja ovakvih 
tendencija i tamo je teško zamislivo potpuno eli¬ 
miniranje pješačkog prometa. U drugu se opet 
ruku susrećemo u Evropi s nastojanjem da bi se 
kolni, osobito individualni promet, po mogućnosti 
eliminirao iz najstrožeg središta grada. Pa i ovdje 
će se snabdjevanje poslovnog i trgovačkog središta, 
a i poslovni putnički promet, morati odvijati indi- 

Starost pješaka. 

SI. 1: Razdioba nezgoda pješaka prema starosti (4) 

vidualnim vozilima. O tome će biti više rečeno u 
poglavlju o pješačkim rezervatima. 

Moramo se, dakle, pomiriti s činjenicom da se 
kolizije tokova pješačkog i kolnog prometa, koje 
kriju u sebi znatne opasnosti za pješake, ne mogu 
potpuno izbjeći, pa ćemo se u nastavku pozabaviti 
s mjerama kojima je moguće te opasnosti smanjiti 
ili potpuno eliminirati. Te se mjere mogu svrstati 
u dvije kategorije: 

a) mjere prometnog odgoja, propagande i pro¬ 
pisa, 

b) prometno-inženjerske mjere. 

2. Prometni odgoj, propaganda i propisi 

Od svih mogućih oblika aktivnog učešća u pro¬ 
metu, svaki čovjek će najprije biti pješak i to 
znatno ranije negoli što će eventualno postati vo¬ 
zač bicikla, motocikla ili automobila. Prema tome 
je prirodno da njegov odgoj za pješaka počne u 
njegovoj najranijoj predškolskoj dobi. Odgoj dje¬ 
teta kao pješaka počinje, dakle, u roditeljskoj kući, 
a kasnije će biti poduprt odgojem u školi. 

Djetetu, čim za to postane sposobnim da shvati, 
treba objasniti da kolnik nije igralište, da se preko 
kolnika prelazi najvećom opreznošću, po moguć¬ 
nosti okomito i na u tu svrhu određenim pješačkim 
prijelazima. Bitno je da se od najranije mladosti 
stalnim vježbanjem tehnike prelaženja preko kol¬ 
nika (»stati na rub pločnika, pogledati lijevo, de¬ 
sno, pa opet lijevo, te ako se ne približuje ni jedno 


vozilo hitro prijeći na drugu stranu, stalno motreći 
kretanje vozila«) postigne da ispravno prelaženje 
postane posve automatskim. Nadalje treba dijete 
već u najranijoj dobi naučiti da razlikuje pojmove 
signala na pješačkim prijelazima, da hoda desno, 
da na cestama bez pločnika hoda lijevim rubom 
kolnika, i, na posljetku, iako to zapravo ne spada 
u odgoj pješaka, veliki broj prekršaja u tom smi¬ 
slu nas upućuje da već u najranijem prometnom 
odgoju djeteta posvetimo osobitu pažnju, najstrikt- 
nijoj zabrani iskakivanja iz i uskakivanja u vozila 
javnog prometa u vožnji, zabrani vješanja o od¬ 
bojnike i vožnje na stepenicama tramvaja. 

Razdioba po dobi pješaka stradalih u prometnim 
nezgodama pokazuje izraziti maksimum upravo 
kod prvoškolaca (si. 1), pa su shvatljiva nastojanja 
koja idu za tim, da bi se uz prometni odgoj upravo 
ta kategorija pješaka još i posebno obilježila, kako 
bi upala u oči vozačima i tako ih uputila na pove¬ 
ćani oprez. Ideja koja se pokušala provesti u SR 
Njemačkoj, da svi prvoškolci nose na ulici kape ili 
marame za glavu u jasno narančastoj boji, je u 
principu sigurno vrlo dobra, ali i teško dosljedno 
provediva. Ovdje je vrijedno spomenuti i nastojanja 
u britanskoj propagandi za sigurnost pješaka, da 
se kod hodanja u mraku, osobito na cestama bez 
ulične rasvjete, obuče kakav bijeli ili barem svi¬ 
jetli dio odjeće, kako bi pješaci bili bolje uočljivi 
u svjetlu automobilskih reflektora. 

Dosada još nikome nije uspjelo da bi naučnom 
analizom dokazao korist propagande u suzbijanju 



SI. 2: Procentualni dio zaustavljenih pješaka i prosječni vremenski gubici pješaka na pješačkom prije¬ 
lazu kolnika , uz pretpostavku prihvaćanja minimalnih vremenskih praznina, od 5 i 7 sekunda (3) 







































Br. 1 god. 20 — 1968. 


Čabrian: Zaštita pješaka 


17 


prometnih nezgoda, pa ipak se danas sve više ko¬ 
riste sredstva masovnog saopćavan ja, štampa, ra¬ 
dio i televizija, u ovu svrhu. Iako nam kvantitativni 
efekt takve propaganda nije poznat, a i vrlo teško 
bi ga bilo ustanoviti, ipak osjećamo, dobro pozna- 
vanjući efekt propagande u trgovini i politici, da 
njen učinak u propagiranju veće sigurnosti u ce¬ 
stovnom prometu sigurno nije zanemarljiv. 

Propaganda koja ima cilj povećanje sigurnosti 
pješaka, ima mogućnost da se obraća na pješake, 
potičući njihovu disciplinu u prometu, a i na vo¬ 
zače, u prvom ih redu upozorujući na najugroženije 
kategorije pješaka: na djecu (nedovoljna prometna 
rutina i neopreznost) i na starije osobe (sporost 
reakcije i gibanja). Čini se da je uz prisilne mjere 
poštivanja propisa potrebna i usrdna propaganda, 
da bi se vozače automobila prinudilo da poštuju, 
unatoč svoje daleko veće kinetičke energije, pred¬ 
nost pješaka tamo gdje zakonski propisi tu prednost 
predviđaju. 

Kao i u svim drugim slučajevima propagande, 
moguće je i kod prometne propagande djelovati na 
racionalnu i emocionalnu, na svjesnu i podsvjesnu 
stranu psihe. Uspjeh se katkada može postići pri¬ 
kazujući stvari s komične strane, a katkad prika¬ 
zujući sav užas posljedica neispravnog postupka u 
prometu. 

I na posljetku, ne smijemo zaboraviti da i pro¬ 
metni odgoj i propaganda za veću sigurnost mo¬ 
raju imati jasni i nedvosmisleni oslonac u razu¬ 
mljivim, jednoznačnim i preglednim zakonskim 
propisima. Propisima mora biti jasno određeno is¬ 
pravno ponašanje svih sudionika u prometu. Pro¬ 
pisima moraju biti jasno fiksirane kako dužnosti 
pješaka, tako i dužnosti ostalih prometnih sudio¬ 
nika u odnosu na pješake. Osobito je potrebno da 
se propisima tačno odredi u kom slučaju i kada 
ima koji sudionik pravo prednosti. Kako, među¬ 
tim, u pogledu definicije prava prednosti postoje 
stanovita proturječja i nejasnoće, možda neće biti 
na odmet da se pokuša ovdje, koristeći tumačenja 
nekih inozemnih sudova, definirati pravo prednosti: 
»Ako se od dva prometna sudionika jedan nalazi u 
pravu prednosti koje želi iskoristiti, onda mu drugi 
sudionik, koji nije u pravu prednosti, mora pružiti 
mogućnost da bez promjene brzine gibanja prođe 
prvi preko tačke kolizije«. Iz ove definicije pro¬ 
izlazi, da sudionik koji nije u gibanju ne može 
nikada biti u pravu prednosti. 

3. Prometno-inženjerske mjere 

Prometno-inženjerske mjere za rješavanje pro¬ 
metnih problema mogu se definirati kao mjere 
s kojima se na postojećim prometnim površinama 
nastoji podići kapacitet i sigurnost. To su, dakle, 
mjere kojima se želi postići maksimum kvantita¬ 
tivnih i kvalitativnih sposobnosti postojećih pro¬ 
metnih uređaja. Sve te prometno-inženjerske mjere 
počivaju na primjeni principa sortiranja, gdje ra¬ 
zlikujemo sortiranje u vremenskom i sortiranje u 
prostornom smislu. 


Vremensko sortiranje 

Prelaženje preko kolnika na cestama i ulicama 
manje važnosti redovito ne pravi pješacima veće 
teškoće. Oni će biti u mogućnosti da prijeđu kol¬ 
nik ne čekajući duže od nekoliko sekunda na od¬ 
govarajuću vremensku prazninu između vozila. 
Pješaci su redovito kadri da prijeđu u prilično 
kratkim prometnim prazninama, obično u trajanju 
od 7 sekunda, pa čak i manje, a kako prometni to¬ 
kovi teku približno po slučajnoj razdiobi, to se 
vremenski gubici, nastali radi čekanja na potrebnu 
prazninu, mogu proračunati iz prometnog obima. 
Ti su vremenski gubici prilično mali, u koliko se 
ne radi o znatnom prometnom obimu kolnog pro¬ 
meta, kako je to prikazano na si. 2. 

Kod jačeg prometa možemo stanje znatno po¬ 
boljšati umetanjem središnjih otočnih skloništa za 
pješake. Time će se razdijeliti prometni tok, a pre- 
ležanjem preko dva uža prometna toka smanjit će 
se vremenski gubici. Nažalost su kolnici često pre¬ 
uski da bi se još mogla smjestiti otočna skloništa, 
ali u mnogim slučajevima, gdje druge mjere nisu 
prikladne, bit će lokalno proširenje kolnika i ume¬ 
tanje otočnih skloništa najbolje rješenje. Iskustva 
u Vel. Britaniji s otočnim skloništima za pješake 
pokazuju, da je vjerojatnost pješačkih nezgoda na 
prijelazima bez skloništa za 50% veća negoli na 
prijelazima sa skloništima. 

Nadalje je britanska statistika pokazala da je 
opasnost za pješake kod prelaženja kolnika na pje¬ 
šačkom prijelazu za preko 50% manja negoli kod 
prelaženja na kom drugom mjestu, no opasnost 
kod prelaženja kolnika u zoni kraj pješačkog pri¬ 
jelaza širokoj cca 45 m (50 yarda), je za cca 100% 
veća negoli na bilo kojem drugom mjestu izvan 
pješačkog prijelaza. Najsigurniji su prijelazi oni 
koji su i najfrekventiraniji, pa je prema tome bitno 
da se pješački prijelazi smjeste tako da privuku 
po mogućnosti što veći broj pješaka, kako bi se na 
taj način smanjio broj onih koji prelaze kolnik na 
drugim mjestima i osigurala maksimalna upotreba 
prijelaza. 

Nesigna 1 izirani prijelazi 

Na mjestima gdje postoje koncentrirani tokovi 
pješaka kroz čitav dan i gdje bi vremenski gubici 
nastali čekanjem na potrebne praznine u tokovima 
kolnog prometa bili preveliki, treba predvidjeti 
pješačke prijelaze kod kojih će se vremensko sorti¬ 
ranje postići ili davanjem prava prednosti pješaku 
(nesignalizirani zebra-prijelazi), ili primjenom stal¬ 
nih svjetlosnih signala. 

Danas posvuda poznati zebra-prijelazi (si. 3) 
bili su uvedeni najprije u Engleskoj, godine 1934. 
Porast automobilskog prometa osobito u gradovima 
bio je već tada u Engleskoj tako jak, da se moralo 
pronaći sredstvo koje omogućuje pješaku da na 
za to određenim mjestima, a uz pravo prednosti, 
prijeđe kolnik. Kod toga je bitno da takav prijelaz 
bude uočljivo označen, kako za pješake, tako i za 
vozače, što je postignuto poznatim crno-bijelim ši- 

rokim prugama, po čemu su ovi prijelazi i dobili 
svoje ime. Međutim kod nepovoljnih okolnosti (sni¬ 
jeg, kiša, magla) mogu pruge na kolniku biti ne¬ 
dovoljno ili nikako vidljive, pa su svi zebra-prije- 
lazi u Britaniji naknadno bili snabdjeveni naran¬ 
častim lampionima sa žmigavim svjetlom, posta¬ 
vljenim sa svake strane prijelaza na crno bijelim 
stupovima. 

Smisao zebra-prijelaza nije samo u tome da se 
pješacima označi na kom mjestu treba da prijeđu 
kolnik (kako se to kod nas shvaća), već zebra-pri- 
jelaz daje pješaku i pravo prednosti prelaženja is¬ 
pred kolnog prometa. Da bi se to pravo moglo 
ostvariti, potrebno je propisima fiksirati da je pje¬ 
šak u pravu prednosti kad je stupio na zebra-pri- 
jelaz, da čekanjem na rubu pločnika ispred zebra- 
-prijelaza to pravo još nije ostvario, te da vozači 
to pravo moraju bezuvjetno poštivati. Pješak ako 
želi ostvariti svoje pravo prednosti mora paziti da 
stupa na zebra-prijelaz tako da vozila imaju do¬ 
voljno vremena da smanje brzinu i po potrebi da 
se zaustave, osobito ako je kolnik mokar ili zale¬ 
đen, a preporuča mu se da još i rukom dade voza¬ 
čima znak da namjerava kolnik prijeći. Pješak 
koji ne namjerava prijeći kolnik neka se ne zadr¬ 
žava na pločniku ispred zebra-prijelaza. Vozila ne 
smiju stajati na kolniku u blizini zebra-prijelaza, 
na području koje je obično označeno čavlima na 
kolniku, a na udaljenosti od ruba zebra-prijelaza 
oko 14 m (45 stopa) na svaku stranu. Svrha ove 
zabrane stajanja je u tome, da zaustavljena vozila 
ne bi spriječila vidik vozača na eventualne pje¬ 
šake koji su stupili na zebra-prijelaz. 

U koliko je na zebra-prijelazu predviđen svje¬ 
tlosni signal, što je čest slučaj na uličnim čvori¬ 
štima na evropskom kontinentu, onda pravo pred¬ 
nosti pješaka postoji samo u koliko je signal isklju¬ 
čen iz djelovanja, odnosno ako pokazuje naranča¬ 
sto žmigavo svjetlo. U obratnom slučaju trebaju i 
pješaci i vozila poštivati znakove signala. U Bri¬ 
taniji se takvi pješčaki prijelazi na uličnim čvori¬ 
štima, upravo jer su tamo signali dano-noćno u 
funkciji (što je logika britanskog sistema signali¬ 
zacije, gdje su signali aktivirani prometnim toko¬ 
vima), ne označuju zebra-prugama, već ili čavlima, 
ili poprečnim bijelim prugama na kolniku. Isto 
tako pješak nema pravo prednosti na zebra-prije¬ 
lazu ako mu je na takvom prijelazu prometni redar 
dao ručni signal »stoj«. 



Ako je zebra-prijelaz opremljen centralnim otoč¬ 
nim skloništem za pješake, onda predstavlja svaka 
polovica prijelaza posebni prijelaz. Dakle stupanjem 
na prvu polovicu prijelaza pješak nije ostvario 
pravo prednosti i na drugoj polovici prijelaza. 

Signalizirani prijelazi 

Zebra-prijelazi tako dugo dobro funkcioniraju 
dok obim kako pješačkog tako i kolnog prometa 
nije prevelik. Iako je teško dati tačan kriterij za 
zebra-prijelaze, očigledno je da kolni promet ne 
smije biti prevelik (jer će pješacima biti teško kod 
gustog slijeda vozila ostvariti pravo prednosti), a 
niti premalen (jer tada pješaci nemaju poteškoća 
da prijeđu u postojećim prazninama između vozila). 
U drugu opet ruku može tok pješačkog prometa 
biti tako gust, da će kolni promet biti potpuno zau¬ 
stavljen. 

Vremenski gubici vozila uzrokovani pješacima 
na zebra-prijelazima povećavaju se linearno s po¬ 
većanjem pješačkog prometa, te iznose oko pola 
sekunde po vozilu za svakih 100 pješaka koji pre¬ 
laze kolnik u jednom satu. Ako obim pješačkog 
prometa prelazi 800 do 1.000 pješaka u satu, postat 
će vremenski gubici vozila veći negoli kod signa¬ 
liziranih prijelaza. 

Kod signaliziranih prijelaza razlikovat ćemo 
dva moguća slučaja u pogledu njihova smještaja, 
tj. da li se prijelaz nalazi unutar uličnog čvorišta 
(s više krakova), ili se prijelaz nalazi izvan takvog 
čvorišta. 

Prijelazi na signaliziranim 
uličnim čvorištima 

Kao što je poznato, kod signalizacije uličnih 
čvorišta razlikujemo dva sistema signalizacije: si¬ 
stem s konstantnim signalnim ciklusom, kakav se 
upotrebljava u SAD i u kontinentalnoj Evropi, i 
sistem sa signalima koje aktiviraju prometni tokovi, 
kakav se upotrebljava u Britaniji. Kod aktiviranja 
signala s pomoću prometnih tokova (redovito je 
detektor u obliku pneumatskog praga ugrađen na 
privozu u kolniku) mogu se za aktiviranje signala 
koji omogućuju pješačku fazu predvidjeti posebna 
kontaktna dugmeta na signalnim stupovima, koja 
pritisnu pješaci kada žele prijeći na drugu stranu 
kolnika. Ovakav sistem pješačke faze aktivirane od 

SI. 4: Plan faza kod dvofazne signalizacije križanja 
dvosmjernih ulica 

pješaka može se primijeniti na signaliziranim kri¬ 
žanjima koja normalno rade s dvofaznim sistemom, 
tako da pritisak na dugme zamjenjuje aktiviranje 
detektora na kolniku odnosnog privoza. 

Kod signaliziranih čvorišta, bez obzira kakav je 
sistem signalizacije primijenjen, može se pješacima 
kod prelaženja kolnika dati ili potpuna ili djelo¬ 
mična zaštita. 

U većini slučajeva na običnim križanjima pri- 
mjenit će se dvofazni sistem signalizacije (si. 4), 
jer on pruža veću propusnu moć negoli višefazni 
sistem. Kod dvofaznog se sistema mirimo s tač- 
kama kolizije pješačkih tokova s tokovima skre- 
tajućeg kolnog prometa, kao što se mirimo i s 
tačkama kolizije tokova kolnog prometa koji skreće 
lijevo s tokovima prometa u pravcu suprotnog 
smjera. Kod toga je, međutim, bitno da se promet 
u tim tačkama kolizije regulira jednoznačnim pro¬ 
pisom o pravu prednosti, koji treba da glasi: »Vo¬ 
zila koja skreću daju prednost kako vozilima koja 
ne skreću, tako i pješacima«. Ovo pravo prednosti 
pješaka ispred kolnog prometa koji skreće je bitni 
element dvofaznog sistema signalizacije, te u ko¬ 
liko ga vozači ne poštuju rigorozno, dvofazni sistem 
postaje za pješake prilično opasnim. Dok još pješak 
može lakše uočiti bezobzirnog vozača koji skreće 
lijevo, a dolazi mu iz suprotnog smjera, to mu je 
vozač koji dolazi iz istog smjera, a kreće desno, 
mnogo slabije vidljiv, pa mu često nije moguće ni 
da mu se makne, odustajući od svog prava pred¬ 
nosti. Iako je potrebno da propisima bude istaknuto, 
da je pješak kod svakog prelaženja kolnika dužan 
da oprezno prelazi i da motri dolazeća vozila, pa i 
u slučaju prelaženja kolnika pod zaštitom zelene 
faze na signaliziranim čvorištima, to propisi moraju 
izričito odrediti da vozila koja skreću moraju dati 
pravo prednosti pješacima, a redarstvene vlasti 
moraju strogo paziti da se taj propis u praksi i 
poštuje, a ne da se uvriježi, kao što je to slučaj 
kod nas, da se vozači koji skreću, osobito oni koji 


najući da će popustiti onaj s manjom kinetičkom 
energijom i znajući iz dosadašnjeg iskustva da će 
takvo postupanje ostati nekažnjeno. 

Iz opasnosti koje se kriju u biti dvofaznog si¬ 
stema, kao i iz smetnji koje nastaju u tačkama koli¬ 
zije, a koje se kod ovog sistema ne mogu izbjeći, 
očigledno je da se taj sistem može primijeniti u 
koliko obim kolnog prometa koji skreće nije pre¬ 
velik. 

Ako se radi o vrlo jakim i kontinuiranim pje¬ 
šačkim tokovima, to će kod dvofaznog sistema na¬ 
stati poteškoće u tome, da će vozila koja skreću 
ili blokirati križanje, nemajući priliku da nađu 
odgovarajuću prazninu u pješačkom toku, ili će 
isforsirati svoj prolaz, ne poštujući pravo predno¬ 
sti i tako ugrožavati pješake. Ovoj se opasnosti 
može donekle izbjeći, tako da se pješački prijelaz 
na odvozu pomakne dalje od križanja (si. 5), čime 
će se stvoriti dodatna retenciona površina za vozila 
koja skreću. Kod toga je bitno da je prijelaz otoč¬ 
nim skloništem razdijeljen na dva dijela, a prisila 
pješaka da koriste odmaknuti dio prijelaza jedva 
će se postići bez odgovarajućih ograda. 

Ako je potrebno na križanjima potpuno zašti¬ 
titi pješake, tako da pješački tokovi ne kolidiraju 
ni s jednim tokom kolnog prometa, onda je to mo¬ 
guće postići na više načina. 

Moguće je primijeniti signalni sistem s poseb¬ 
nom pješačkom zelenom fazom na svim prijela¬ 
zima (»scramble system«), za vrijeme kada svi pri- 
vozi imaju crveno (si. 6). U toj se fazi može dozvoliti 
i dijagonalno prelaženje križanja. Crvena faza na 
svim kolnim prilazima počinje nešto prije i završa¬ 
va nešto poslije pješačke faze, kako bi se križanje 
oslobodilo svih vozila prije početka pješačke faze 
i kako bi svi pješaci napustili križanje prije nado¬ 
laska vozila u slijedećoj fazi. 

Ovaj je sistem podesan kod jakog pješačkog i 
umjerenog kolnog prometa, tako da je moguće 





SI. 5: Odmaknuti pješački prijelazi na odvoznim 
krakovima a i b u svrhu dobivanja dodatnih reten - 
cionih površina za vozila koja skreću 


SI. 6: Plan faza signalizacije križanja dvosmjernih 
ulica s posebnom pješačkom fazom (»scramble 
system«) 



















































20 


Čabrian: Zaštita pješaka 


GRAĐEVINAR 


primijeniti relativno kratki signalni ciklus. U pro¬ 
tivnom slučaju pješaci su skloni da prijeđu prije, 
ne čekajući svoju fazu na kraju dugog signalnog 
ciklusa. Kod jakog kolnog prometa ovaj sistem neće 
dati dovoljnu propusnu moć. 

Daljnja mogućnost potpune zaštite pješaka pru¬ 
žena je primjenom faznog sistema koji će dopu¬ 
stiti stanovite tokove kolnog prometa na jednom 
ili na više privoza, koji ne kolidiraju sa stanovitim 
pješačkim tokovima, kojima je dopušteno da pre¬ 
laze istovremeno. Da bi se to postiglo, potrebno je 
zabraniti neka skretanja vozila, ili dopustiti samo 
jednosmjerni promet u nekim ulicama koje ulaze u 
čvorište. Ove su mjere često potrebne i iz razloga 
postizavanja dovoljne propusne moći, a ne samo 
zato da bi se zaštitili pješaci. Na križanjima jedno¬ 
smjernih ulica (si. 7) moguće je kod dvofaznog si¬ 
stema postići potpuno zaštićen prijelaz pješaka na 
obim privoznim krakovima, dok se na odvoznim 
krakovima moramo pomiriti s kolizijom pješaka 
s tokovima vozila koja skreću. 

Faza / // 



SI. 7: Plan faza kod dvofazne signalizacije križanja 
jednosmjernih ulica 


raža / ^ // 



SI. 8: Plan faza signalizacije s potpunom zaštitom 
pješaka na križanju dvosmjernih ulica (cetvero- 
fazni sistem) 


I na posljetku, moguće je s pomoću zelenog si¬ 
gnala u obliku vertikalne strelice, a uz primjenu 
višefaznog sistema, u stanovitoj fazi dopustiti to¬ 
kove vozila koja ne skreću, a zadržati tokove koji 
skreću (si. 8). Pješaci sada mogu prelaziti paralelno 
s tokom vozila u pravcu, dok je skretajući promet 
zaustavljen. U slijedećoj fazi zaustavljen je pri¬ 
jelaz pješaka, a omogućen prolaz svih tokova kol¬ 
nog prometa. Ovakav višefazni sistem očigledno 
pruža veću propusnu moć negoli sistem s posebnom 
pješačkom fazom. Bitno je, međutim, da signalni 
ciklus bude dovoljno dug, kako bi se faza skretanja 
mogla predvidjeti iza pješačke faze, koja redovito 
zahtijeva trajanje od 17 do 20 sekunda, a također 
je potrebno da postoji dovoljno široka retenciona 
površina, koja omogućuje sortiranje vozila koja 
skreću, kako njihovo čekanje ne bi ometalo promet 
u pravcu. I taj sistem je osobito podesan kod jedno¬ 
smjernih ulica, gdje se bez svakog ometanja kol¬ 
nog prometa u pravcu postiže zaštićen prijelaz pje¬ 
šaka kroz dvije faze na sva četiri kraka križanja 
(si. 9). 

Uvođenjem opsežnih sistema jednosmjernih uli¬ 
ca na većem broju područja u središtu Londona, 
smanjio se broj pješačkih nezgoda za 35%. Sistemi 
jednosmjernih ulica ne samo da omogućuju pove¬ 
ćanje putne brzine vozila i propusne moći ulica 
nego pružaju i veću sigurnost pješacima. 

Signalizirani prijelazi 
izvan uličnih čvorišta 

Statistika nezgoda je pokazala da izvan uličnih 
čvorišta signalizirani pješački prijelazi pružaju 
veću sigurnost od zebra-prijelaza. No takvi signa¬ 
lizirani prijelazi, u koliko se baš ne radi o doista 


Faza / U 



/// V 




SI. 9: Plan faza signalizacije s potpunom zaštitom 
pješaka na križanju jednosmjernih ulica (četvero - 
fazni sistem) 

velikom obimu prometa, uzrokuju veće vremenske 
gubitke, kako za vozila, tako i za pješake. Ova 
činjenica dolazi čak do izražaja i kod britanskog 
signalnog sistema, sa signalima koje aktiviraju 
prometni tokovi. Još će veći biti ovi vremenski gu¬ 
bici kod sistema koji radi s konstantnim signalnim 
ciklusom. No zebra-prijelaz, osim što pruža manju 
sigurnost, ima i daljnje nedostake. Kod jakog kol¬ 
nog prometa pješaci se često ne usude stupiti na 
kolnik i tako postići svoje pravo prednosti. U drugu 
opet ruku, ako je obim pješačkog prometa vrlo zna¬ 
tan, bit će potrebno da prometni redar regulira 
promet na zebra-prijelazu, kako bi se uopće omo¬ 
gućio tok vozila. Ali i signalizirani prijelazi imaju 
svojih nedostataka. Na takvim prijelazima pješaci 
često ne čekaju na pješačku fazu, već koriste prvu 


Vozači 
vide ovo : 


X 


b/je/o 



produži 

2n q Čenje: VOZQ č' Su 

u prednosti 


stoj 

oko je to 
sigurno 


odgovarajuću prazninu u toku vozila za prijelaz. 
Kod sistema gdje pješak aktivira signal pritiskom 
na kontaktno dugme, takav će način prelaženja ne¬ 
potrebno zaustaviti tok vozila. 

Da bi se nekako postigle prednosti koje pru¬ 
žaju kako zebra-prijelazi, tako i signalizirani pri¬ 
jelazi, počelo se u Britaniji godine 1962. eksperi¬ 
mentirati s tzv. panda-prijelazima. Eksperimen¬ 
talno su bili uvedeni panda prijelazi (koji su dobili 
ime po nejednakoj širini crno-bijelih pruga) na 45, 
mjesta u gradovima srednje veličine. Panda prije¬ 
lazi u svom prvotnom obliku se nisu zadržali, ali 
su pridonijeli razvoju novog tipa prijelaza, pozna¬ 
tog pod imenom X-prijelaz, koji se danas u Brita¬ 
niji sve više upotrebljava. 

SI, 10: Raspored faza, i značenje signala na X-prijelazv, 

Kod X-prijelaza je tok faza ovaj (si. 10): U 
normalnom položaju, tj. kad nema pješaka koji želi 
prijeći kolnik, kolni promet ima svjetleći signal 
u obliku bijelog položenog križa (ili slova X, što 
je ovim prijelazima i dalo ime), što za vozila znači 
»produži, vozila su u prednosti«, dok pješački pro¬ 
met ima signal stojeću crvenu figuru pješaka. Pje¬ 
šak koji želi prijeći, pritisne signalno dugme na 
stupu signala, te se sada signal za vozila mijenja 
u narančasto svjetlo, što znači »stoj, ukoliko je to 
sigurno«, signal za pješake ostaje isti kao i u rani¬ 
joj fazi, samo se na pločici iznad signalnog dugmeta 
pojavi riječ ČEKAJ, što je znak pješaku da je sig¬ 
nal aktiviran njegovim pritiskom na dugme, ali 
da su vozila još uvijek u prednosti. Ova faza traje 
uobičajeno 3 sekunde, te slijedi faza u kojoj vozila 
imaju crveni signal, dok se pješački signal mijenja 
u zelenu figuru pješaka koji hoda. Ova faza traje 
4—6 sekunda, te dakako znači apsolutni »stoj« za 
vozila i »slobodno« za pješake. U slijedećoj se fazi 
signal za vozila mijenja u žmigavo narančasto svjet¬ 
lo, a signal za pješake u žmigavu zelenu figuru 
pješaka koji hoda, te sada prijelaz poprima karak¬ 
ter zebra-prijelaza, što znači da vozila moraju dati 
prednost pješacima, ali mogu nastaviti vožnju tako 
da ne ometaju prelaženje pješaka. Ova faza traje 
već prema mjesnim prilikama (širina kolnika) 8 do 
14 sekunda. S time je ciklus završen, te se nakon 
toga pojavljuje opet bijeli položeni križ za vozila 
i stojeća crvena figura za pješake. Ali ovaj nor¬ 
malni položaj (pravo prednosti vozila) makar pje¬ 
šak i pritisnuo dugme ranije, ima fiksnu minimalnu 
dužinu trajanja od nekih 20 do 30 sekunda. 

X-prijelazi nisu na kolniku obilježeni zebra- 
-prugama, već samo bijelim linijama, poprijeko na 
kolnik. Rezultati uvođenja X-prijelaza u Britaniji 
pokazali su se dosada ohrabrujuće povoljni. 

Prostorno sortiranje. Pothodnici 
i nathodnici 

Svako prometno-inženjersko rješenje s korište¬ 
njem dviju ili više prometnih razina je kudikamo 
skuplje od rješenja u jednoj razini, pa je logično 
da se izgradnji druge razine pristupa tek nakon 
što su iscrpene sve mogućnosti rješenja u jednoj 
razini. Ovo dakako vrijedi i za drugu pješačku 
razinu, pothodnik ili nathodnik. I ovdje je teško 
odrediti kriterij, jer će osim obima obiju vrsta 
prometa, pješačkog i kolnog, od odlučujuće važnosti 
biti i mjesne prilike. U koliko u gradu postoji koje 
podzemno prometno sredstvo, podzemna željeznica 
ili podzemni tramvaj, tada će uvijek biti korisno 
ako se ulazi u podzemna stajališta mogu iskori¬ 
stiti i za pješački pothodnik, za prijelaz preko ulice. 
Poradi toga je potrebno da se podzemno stajalište 
predvidi u drugoj podzemnoj razini, kako bi se 
prva podzemna razina mogla koristiti za pješački 
promet. 

Britanska su istraživanja pokazala da će nekih 
80°/o pješaka koristiti pothodnik ili nathodnik u 
koliko je vrijeme potrebno za prelaženje isto kao 
kod prelaženja u razini kolnika. Gotovo svi pješaci 


će koristiti pothodnik ili nathodnik tek ako im on 
ušteđuje oko 30% vremena u usporedbi s prijela¬ 
zom u razini kolnika. Često će biti potrebno, za po¬ 
stizavanje pune koristi pothodnika ili nathodnika, 
da se sa svake strane do samog ulaza predvide 
ograde, kako bi se spriječilo prelaženje u razini 
kolnika. Često će biti potrebno, za postizavanje 
pune koristi pothodnika ili nathodnika, da se sa 
svake strane do samog ulaza predvide ograde, kako 
bi se spriječilo prelaženje u razini kolnika bez 
zaobilaženja. 

U strožem središtu grada će gotovo uvijek rje¬ 
šenje s pothodnikom biti bolje od rješenja s nathod- 
nikom, i to kako sa stanovišta manjih izgubljenih 
uspona za pješake, tako i s estetskog stanovišta. 
Atraktivnost pothodnika bitno će se podići primje¬ 
nom eskalatora. Postoje već konstrukcije eskala- 
tora gdje se grijanjem postizava otapanje snijega, 
pa takvi eskalatori ne zahtijevaju više da ulazi u 
pothodnike budu zaštićeni staklenicima. Daljnja 
je mogućnost podizanja atraktivnosti pothodnika u 
smještaju dućana, atraktivnih izloga i ugostiteljskih 
lokala. 

Izvan gradskog područja će mnogo puta rješe¬ 
nje s nathodnikom biti povoljnije. 

Pješački rezervati 

U mnogim gradovima koji su bili nanovo sagra¬ 
đeni nakon ratnih razaranja uspjelo je ostvariti 
središnji trgovački dio grada u obliku pješačkog 
rezervata, kao što je to slučaj npr. u Coventryju, 
Rotterdamu ili Essenu. Na tim se površinama mogu 
pješaci slobodno kretati bez ikakve smetnje od 
strane kolnog prometa. Uspjeh ovakvih rješenja 
zavisi o dobroj mogućnosti pristupa javnim pro¬ 
metnim sredstvima, kao i o mogućnosti parkiranja 
individualnih vozila na periferiji pješačkog rezer¬ 
vata. Kod manjih površina bit će moguća rješenja 
samo sa jednom prometnom razinom, tako da će se 
kolni promet odvijati samo na periferiji rezervata. 
Kod većih će površina rješenje sa dvije razine biti 
često neizbježno, kako bi se postigla bolja moguć¬ 
nost pristupa. 

U postojećim gradovima koji nisu doživjeli ratna 
razaranja, ili su obnovljeni u prvobitnom obliku, 
je primjena i izgradnja ovakvih pješačkih rezervata 
u najstrožem, trgovačkom središtu, grada mnogo 
teža, kompliciranija i skuplja. U većini slučajeva 
će obzir na postojeće zgrade od kulturno-historij- 
ske vrijednosti još više otežati ovakva nastojanja. 
Jedan grandiozni pothvat u ovom smislu je danas 
u izgradnji u Miinchenu, gdje se istovremenom iz¬ 
gradnjom dvaju podzemnih prometnih sredstava 
(U-Bahn i V-Bahn), trase kojih se sijeku, u razli¬ 
čitim razinama, u najstrožem središtu grada, kao 
i izgradnjom unutarnjeg gradskog cestovnog prste¬ 
na velike propusne moći, u krugu promjera od nekih 
3 km, te izgradnjom brojnih, osobito podzemnih, 
garaža za parkiranje, nastoji osloboditi najglavnije 
ulice strogog središta od svakog kolnog prometa i 
tako spriječiti onaj razvoj koji je toliko karakte¬ 
rističan za američke gradove a koji se već počeo 



Br. 1 god. 20 — 1968. 


23 


naslućivati u Evropi, naime da se velike trgovačke 
kuće sele iz središta grada na periferna područja, 
gdje su u stanju pružiti svojim mušterijama do¬ 
voljne površine za parkiranje vozila, a središte 
grada postaje pusto i neatraktivno, te se postepeno 
pretvara u slum. 

I na kraju je potrebno spomenuti intenzivna 
istraživanja koja su danas u toku u Britaniji, da 
bi se, naime, pronašao neki sistem, koji bi financij¬ 
skim mjerama destimulirao privatne vožnje u sre¬ 
dištima gradova (»road-pricing system«), a koji 
sistem također ide za tim, da se omogući pješacima 
lakše kretanje u središtu grada i uz manje opa¬ 
snosti. 

Sva ta nastojanja proizlaze iz spoznaje, da je 
budućnost evropskih gradova i njihove uloge koju 
su dosada imali u kulturi i civilizaciji, u današnjoj 
i budućoj eri individualnog motoriziranog cestov¬ 
nog prometa, usko povezana s mogućnosti nesme¬ 
tanog pješačkog prometa, osobito u užem središtu 
gradova, pa je razumljivo da se danas pješaku i 
njegovoj zaštiti u prometu poklanja najveća pa¬ 
žnja. Eksplozivni razvoj motorizacije zatekao nas 
je dosta nespremne, a u pretjeranom samozadovolj¬ 


stvu da je stupanj motorizacije ujedno i jedino 
mjerilo tehničkog napretka, životnog standarda i 
položaja na skali razvoja industrijske civilizacije, 
zanemarili smo pješaka i pješački promet, propu¬ 
stivši da učimo od onih koji su ove naše današnje 
teškoće svladali pred nekoliko decenija, pa nam je 
na tom području ostvarena briga za čovjeka u pri¬ 
ličnom neskladu s proklamiranim principima. 

IZRADA ŽELJEZNIČKIH NASIPA NA PODLOZI OD SLABO 

NOSIVOG TLA U PLOČAMA 

Ing. Ivo Kleiner, Zagreb 


U okviru izgradnje nove luke u Pločama trebalo 
je riješiti izvedbu normalne kolosječne željezničke 
pruge s putničko-teretnim staničnim platoima i 
svim drugim potrebnim postrojenjima, objektima 
i prilaznim putevima. Potreba velikih površina za 
smještaj tih željezničkih objekata diktirala je izbor 
položaja. Situaciono je najbolje odgovarala površina 
između Crne Rijeke i kanaliziranog korita Crne 
Rijeke koje povezuje Vlaško jezero s morem (si. 1). 
Taj se predio sastoji od aluvijalnih nanosa koje je 
formirala rijeka Neretva (koji se lepezasto širi 
prema moru kao delta). Zbog širenja dolazi do na¬ 
glog uspora toka rijeke. A što je bitno uticalo na 
uslove sedimentacije. Korito Neretve je bilo vrlo 
nestabilno, a tok se rijeke neprestano mijenjao. Uz 
rijeku je bilo močvara i jezera u kojima je depo¬ 
niran materijal organskog porijekla. U gornjim 
slojevima, u zavisnosti od porijekla transportiranog 
materijala, njegovog stepena raspadnutosti i brzine 
protoka rijeke, taloženi su materijali različitog 
granulometrijskog sastava. Pretežno su to sitni pra- 
šinasto-glinoviti materijali, dobrim dijelom organ¬ 
skog porijekla, u žitkom konsistentnom stanju. Če¬ 
sto je vrlo teško tačnije razvrstati i razgraničiti 
pojedine slojeve po petrografskim i granulomet.rij- 
skim kriterijima. Osim toga u koherentnim materi¬ 
jalima vrlo su česti proslojci prašinastih i pjesko- 
vitih materijala, kao i česte interkalacije, proslojci, 
pa i čitavi slojevi organskog porijekla. 

Nadmorske visine platoa kretale su se od 
+ 0,00 do 1,00, pa su oscilacijom plime i oseke, kao 


i nadolaskom nešto većih količina riječnih voda, 
vrlo često bile većim dijelom konstantno plavljenje. 
To je vizuelno davalo tom području izgled močvar¬ 
nih predjela po kojima se u poplavljenim dijelo¬ 
vima nije moglo prolaziti. Za niskih voda, kada su 
se gornji djelovi djelomično osušili, to je bilo jedva 
prohodno tlo. 

Terenski istražni radovi i laboratorijska ispitivanja 

Širokim opsegom klasičnih i specijalnih ispiti¬ 
vanja na terenu i u geomehaničkom laboratoriju, 
trebalo je najprije dobiti uvid u sastav i karakte¬ 
ristike materijala tla. 

Obavljena su ova terenska ispitivanja: 

— Sondažno rotaciono bušenje s kontinuiranim 
jezgrovanjem uz uzimanje poremećenih i nepore- 
mećenih uzoraka materijala tla, izvođenjem stan¬ 
dardnih penetracionih pokusa (SPP) i pokusima 
krilnom sondom (Vane test). Bušeno je ručnom i 
motornom sondažnom garniturom, već prema mo¬ 
gućnosti prilaza mjestu sondiranja. Paralelno s bu¬ 
šenjem obavljana je vizuelna identifikacija i kla¬ 
sifikacija materijala tla s vađenjem poremećenih 
uzoraka iz svih slojeva tla. Iz koherentnih materi¬ 
jala tla, koji nisu bili u žitkom konsistentnom sta¬ 
nju, vađeni su neporemećeni uzorci za ispitivanja 
u laboratoriju. U nekoherentnim materijalima, u 
cilju utvrđivanja zbijenosti, obavljane su probe 
standardnim penetracionim pokusom. U koherent- 

SI. 1: Položaj putničko-tereinih staničnih platoa i kolosijeka 

nim materijalima nekog konsistentnog stanja, gdje 
nije bilo moguće uzimanje neporemećenih uzoraka, 
ispitivana je čvrstoća smicanja tla »in situ«, pomoću 
krilne sonde. 



SI. 2: Prosječni podaci izvedenih sondažnih bušotina 
i statičkih penetracionih sondi 


— Statičko penetraciono sondiranje. Za provje¬ 
ru rezultata metodama sondiranja obavljeno je sta¬ 
tičko penetriranje do dubine od 20 m. Tom meto¬ 
dom se dobiju nezavisni podaci otpora prodiranja 
šiljka »c kfl « u kg/cm' 2 od trenja na plastu »L« duž 
cijevi koje se statički utiskuju u tlo. Iz podataka se 
mogu stvoriti zaključci o vrsti i karakteru slojeva, 
njihovoj konsistenciji i zbijenosti. Osim toga dija- 
gramski se prikazuju podaci o indeksu kompresije 
i kutu unutarnjih trenja. Prednost ovih podataka 
jeste dobivanje kontinuiranog uvida u karakteri¬ 
stike materijala tla svih slojeva ispitivanog tere¬ 
na (si. 2). 

Na neporemećenim i poremećenim uzorcima ma¬ 
terijala tla obavljena su ova laboratorijska ispi¬ 
tivanja: određivanje Atterberovih granica konsi- 
stencije; granulometrički sastav; prirodne vlažno¬ 
sti; specifične težine; zapreminske težine u suhom 
i vlažnom stanju; određivanje aksialne čvrstoće; 
ispitivanje kompresije u edometarskim aparatima 
s određivanjem prirodnog poroziteta i modula kom¬ 
presije; triaksialna ispitivanja za određivanje ve¬ 
ličina kohezije i kuta unutrašnjeg trenja. 

Prijedlog za izvedbu željezničkih nasipa 

Ispitivanja su pokazala da su za mogućnost iz¬ 
rade nasipa mjerodavni vrlo niski parametri čvr¬ 
stoće gornjih nedovoljno konsolidiranih i vodom 
zasićenih slojeva. Gornji sloj tresetastog materijala 
ima posmičnu čvrstoću t = 0,03 kg/cm 2 , a od 1,5 m 
dublje t = 0,06 kg/cm 2 . Na temelju ispitivanja koja 
su provedena 1959. i 1960. godine, a uzimajući u 
obzir vrijeme od 4 godine kada pruga treba biti 
položena nasipom, predloženo je slijedeće rješenje: 

— očistiti površinu od raslinstva i skinuti gor¬ 
njih 30 cm humusnog sloja, 

— izgraditi dva bočna nasipa visine do nive- 
lete budućeg nasipa. Nasipi se trebaju izgraditi od 
propusnog materijala (šljunak ili drobina), 

— popuniti prostor među bočnim nasipima re- 
fuliranjem sitnog prašinastog pijeska izvađenog 
s mjesta gdje će se produbljivati gaz ispred novo- 
izgrađenih operativnih obala, 

— postepeno dizanje srednjeg centralnog dijela 
nasipa na visinu od oko 2,00 m iznad nivelete bu¬ 
dućih željezničkih nasipa. Kod ovog dizanja po¬ 
trebno je voditi računa da ne dođe do bočnog loma 
tla zbog male kohezije. 

Ovim načinom izvedbe nasipa s predoptereće- 
njem željelo se postići slijedeće: 

— ubrzati tok konsolidacije gornjih nekonsoli¬ 
diranih slojeva tla, 

— kroz predopterećenje, koje približno odgo¬ 
vara 75% budućeg eksploatacionog opterećenja 
pruge, uslijedit će u razdoblju od 3 godine veći dio 
predviđenih slijeganja, 

— porast kohezije nakon konsolidacije tla, 

— višak nasipanog materijala iskoristio bi se 
kasnije za osiguranje nožica izvan bočnih nasipa 
i tako sa sigurnošću omogućio primanje stopostotnih 
opterećenja. 


Za ovaj prijedlog sprovedeni su i računi ukup¬ 
nog slijeganja i njegovog vremenskog toka, te je 
tako dokazana prednost i svrsishodnost prijedloga. 

Kako ovaj prijedlog nije pravovremeno izveden 
izgubio je svoje osnovne prednosti. 

■003 »f/c m 

I : I to lim* 


SI. 3: Analiza stabilnosti 




SI. 4: Analiza stabilnosti 

Suočeni s činjenicom da se izvedba glavnih ko- 
losječnih veza, platoa i postrojenja mora izvesti u 
roku od jedne godine, trebalo je dati, i na brzi na¬ 
čin provjeriti, takav način izgradnje nasipa koji će 


dozvoliti pravovremeno dovršenje i mogućnost mo- 
mentanog korištenja željezničkih nasipa. Kod toga 
je trebalo uzeti u obzir da je dio predviđenih povr¬ 
šina za stanične platoe već bio pokriven 1,0 m de- 


TERET 




SI. 5: Zeljeznjčki trup — shema probnog opterećenja. Podaci o opterećenju: 


Osovinski pritisak 24 sata 

Q v = 24.50 X 4 = 98.00 t 

Dinamički koeficijent cp = 1.20 

Q = 98.00 X 1.20 = 117.60 t 

Kao teret upotrebljen je slijedeći materijal: 

Šine S-49a 

23 X 22.5 X 49.5 =. 

6 X (2.2 + 2.6) X 49.5 =. 

Podnožne pločice 11497 788 — . 


25.580 kg 
1.423 kg 
90.597 kg 


Q = 117.600 kg 

















































































Kleiner: Nosivost tla 


GRAĐEVINAR 


28 


belim slojem refuliranog pijeska. Pod tim okolno¬ 
stima i nakon preliminarnih stabilnosnih analiza 
predloženo je: 

— očisti podlogu od humusa, 

refulirati prašinasto pjeskoviti materijal u debljini 
od oko 1,0 m odnosno do visine nivelete posteljice 
nasipa za plato i kolosječne veze željezničkih pru¬ 
ga. Prosječne karakteristike ovog materijala su: 
kut unutrašnjeg trenja cp = 28°, zapreminska te¬ 
žina y = 2,0 t/m 3 , 

— na tako izvedenom pjeskovitom nasipu izra¬ 
diti tamponski sloj od prirodnog sipinskog materi¬ 
jala u debljini od 50 cm. Izrada tamponskog sloja 
potrebna je kao prelazni sloj između refuliranog 
pijeska i gornjeg željezničkog stroja od tucaničkog 
materijala. Ujedno je ovaj sloj dobro poslužio kao 
privremena cestovna površina za transportiranje 
svih potrebnih materijala, i kao dobra podloga za 
izgradnju pristupnih puteva. Prosječne karakteri¬ 
stike ovog materijala su: kut unutrašnjeg trenja 
cp = 35°, zampreminska težina y = 2,0 t/m. Ove vri¬ 
jednosti dobivene su uz pretpostavku energije zbi- 
janja od 30 tm/m 3 i vlažnosti 5,2%. Granulome- 
trički sastav tamponskog sloja pokazuje dobro gra- 
nulirani materijal zastupan zrncima između 0,01 i 
5,0 cm. 

Provjera nosivosti prirodnog terena obavljena 
je stabilnosnim analizama prema numeričkoj me¬ 
todi Bishopa. Određivanje faktora sigurnosti raču¬ 
nano je po formuli: 


__ 2 (c'b + W tg cp') ma 
Fs 2 W sin a 

Za račun su uzeti ovi slučajevi opterećenja ko¬ 
losijeka: 

Jednokolosječna veza (si. 3) 

1. Duboki klizni krug daje faktor sigurnosti 
F s = 0,93, što pokazuje da je planum nestabilan. 
Uz bočno proširenje refuliranog nasipa na udalje¬ 
nost od 20,0 m od osi kolosijeka dobiva se faktor 
sigurnosti F s = 1,24. 

2. Plići klizni krug sa F s = 1,72 potpuno je sta¬ 
bilan, ali kod njega je u račun uzeto proširenje 
nasipa od refuliranog pijeska. 

3. Kratki plitki klizni krug sa F s = 0,94 ne¬ 
stabilan je. Zadovoljavajući faktor sigurnosti posti¬ 
zava se bočnim proširenjem tamponskog sloja. 

Višekolosječne veze (si. 4) 

1. Plitki klizni krug potvrđuje potrebno bočno 
proširenje tamponskog sloja od 10,0 m i za taj slu¬ 
čaj dobiva se faktor sigurnosti od F s = 1,32, što 
potpuno zadovoljava. 

2. Dubljim kliznim krugom provjerava se sta¬ 
bilnost željezničkog trupa kada se na prvom kolo¬ 
sijeku nalazi manevarska lokomotiva od 12 t, a na 
drugom lokomotiva od 24,5 t osovinskog pritiska. 
Faktor sigurnosti za ovaj slučaj iznosi F s — 1,11, 
dok je za obrnuto opterećenje faktor sigurnosti po- 

SI. 6: Deformacija terena pod probnim opterećenjem šinskog polja — II pojas 

voljniji. Ovaj slučaj ujedno provjerava potrebno 
proširenje nasipa od refuliranog pijeska na udalje¬ 
nost od 20 m od osovine prvog kolosijeka. 

Kao minimalni faktor sigurnosti može se uzeti 
F s = 1,10, s obzirom da je pri proračunu kut trenja 
materijala prirodne podloge uzet u račun sa ep = 0°. 
Tokom gradnje, do početka eksploatacije, doći će 
kroz povećanje opterećenja od refuliranog pijeska, 
tampona i gornjeg stroja kolosijeka do postepeno 
konsolidacije i smanjivanja pornog tlaka, te će i 
kut <$) dobiti vrijednost veću od 0, a time će doći 
i do povećanja faktora sigurnosti. 

Probno opterećenje 

Zbog provjere parametara čvrstoće i karakteri¬ 
stike materijala tla dobivenih istražnim terenskim 
radovima i laboratorijskim ispitivanjima obavljeno 
je probno opterećenje jednokolosječnog šinskog po¬ 
lja. Opterećeno lokomotivom od 98 t, uvećane za 
dinamički učinak s faktorom 1,2 tj. sa ukupnom 
težinom od 117,6 t. Nivelmanski su opažana slije¬ 
ganja u tri pojasa, svaki s po 12 tačaka (si. 5). 

Razmatranja su obavljana za srednji najmjero¬ 
davniji pojas i za njega su prikazani rezultati osma- 
tranja promjena visinskih položaja tačaka (si. 6). 

Kretanje tačaka jasno pokazuje da je izvedeni 
oblik željezničkog nasipa bez tamponskog sloja ne¬ 
stabilan. 14 dana nakon nanošenja punog optere¬ 
ćenja dolazi do bočnog podizanja odnosno sloma 
tla podloge od refuliranog pijeska. Ovaj slučaj raz¬ 
matran je stabilnosnim proračunima za jednokolo- 
sječne veze pod klipnim krugom 3. Slijeganje cen¬ 
tralnih tačaka (6 i 7) iznosilo je 12 cm, dok je izdi- 
zanje terena u krajnjim tačkama doseglo vrijedno¬ 
sti između 8 i 10 cm. 


Zaključak 

Na osnovu terensko-istražnih radova, laborato¬ 
rijskih ispitivanja, provedenih stabilnosnih analiza 
i probnog opterećenja, može se zaključiti: 

— izbor parametra čvrstoće i karakteristika ma¬ 
terijala tla zadovoljavajući je, jer se rezultati ispi¬ 
tivanja probnog opterećenja poklapaju s računskim 
proračunima stabilnosti, 

— treba izvesti proširenje nasipa od refulira¬ 
nog pijeska i tamponskog sloja prema analizama 
stabilnosti uzimajući u račun minimalni faktor si¬ 
gurnosti F s = 1,1, 

— minimalni faktor sigurnosti F s = 1,1 može 
se usvojiti već iz razloga što je kut unutrašnjeg tre¬ 
nja podloge u računima uzet sa cp = 0. U toku 
građenja doći će do postepenog smanjivanja por¬ 
nog tlaka, te će do početka eksploatacije pruge kut 
trenja pod vlastitom težinom materijala imati vri¬ 
jednost veću od nule, 

— bilo bi preporučljivo da se nasip od refulira¬ 
nog pijeska izvede bar jednu godinu prije puštanja 
pruge u pogon, kako bi se postigla osnovna konso¬ 
lidacija tla pod vlastitom težinom, 

— ugraditi stanoviti broj stalnih tačaka duž ko- 
losječnih veza i osmatrati gibanje terena u prvim 
godinama eksploatacije. 

Izgradnja nasipa sa svim objektima završena 
je na vrijeme. Djelomično sprovedena osmatranja 
pokazala su slijeganja u veličini i do 30 cm, ali 
nigdje nije došlo do sloma tla, pa je tako dobivena 
definitivna potvrda valjanosti izrade nasipa po 
ovom prijedlogu. 

Istražne radove na terenu izvelo je poduzeće 
»Geotehnika«. Laboratorijska ispitivanja i inter¬ 
pretaciju rezultata obavio je Institut »Geoexpert«, 
u razradi stabilnih analiza sudjelovao je Franjo 
Verić, suradnik Instituta (svi iz Zagreba). 


EKVIVALENT TLA - METODA ZA TERMIČKO 
DIMENZIONIRANJE FLEKSIBILNIH KOLOVOZA 

Ing. Isak Papo, izvanr. prof., Sarajevo 


Uvod 

Od vremena kada je započeto uklanjanje sni¬ 
jega sa cesta graditelji cesta se sve više susreću 
s neugodnom pojavom manjih ili većih oštećenja 
kolovoza u rano proljeće. Ta oštećenja obično na¬ 
staju zbog nedovoljne debljine kolovoza da zaštiti 
tlo u posteljici od smrzavanja. Naime, odmrznuto 
tlo je natopljeno vodom iz odmrznutih ledenih leća 
pa izgubi 50% i više od svoje normalne nosivosti 
(si. 1), što razumljivo dovodi do pucanja kolovoza 
pod točkovima iole težih prometnih sredstava. Otu¬ 
da imamo one brojne mrežaste pukotine na asfalt- 
nim kolovozima. Te pojave naročito su brojne na 
cestama za laki i srednji saobraćaj, dok ceste gra¬ 


đene za teški saobraćaj imaju toliku statičku de¬ 
bljinu konstrukcije da ona i termički predstavlja 
dovoljnu zaštitu od smrzavanja podtla. 

Baveći se ovim problemom u zadnjih pet godina, 
autor je došao do jednostavnog rješenja, koji je 
nazvao »m etoda ekvivalenta tla«. 

Na VI kongresu Jugoslavenskog društva za pu- 
teve, oktobra mjeseca 1966. u Budvi, autor je u 
obliku saopćenja iznio cio postupak prema ovoj 
metodi. Metoda je naišla na izvjestan interes u ino¬ 
zemstvu; na traženje uredništva jednog engleskog 
stručnog časopisa autor je svoju ideju objavio u 
njemu (1). 

NOS/V OST ODREĐENA POMOĆU PLOČE 



SI 1 


Premda je u našoj zemlji već objavljena ova 
metoda (2) i (3), ipak zbog važnosti želimo da ovim 
putem upoznamo širi krug cestograditelja Hrvatske 
s jednom mogućnošću rješenja pitanja oštećenja 
cesta od mraza. 


Metoda ekvivalenta tla 

U cestogradnji se kolovozna konstrukcija po- 
smatra samo sa statičkog gledišta tj. njena debljina 
se određuje s obzirom na nosivost tla i sastav ma¬ 
terijala u pojedinim slojevima. U vezi s time su i 
razvijene brojne metode za dimenzioniranje kolo¬ 
voza. 

Kako je u uvodu istaknuto, tanke kolovozne kon¬ 
strukcije ne predstavljaju dovoljnu zaštitu podtla 
od uticaja mraza, a i kod debljih kolovoza treba 
znati šta u toplotnom smislu znači svaki sloj mate¬ 
rijala. Očevidno je da se mora ustanoviti vrijed¬ 
nost kolovozne konstrukcije u toplotnom pogledu. 

Da bismo to pitanje rješili zamislili smo postu¬ 
pak koji smo nazvali metoda ekvivalenta 
tla. 

Našu ideju smo »posudili« iz zgradarstva. 
U tehnologiji zgradarstva se za rješavanje termičke 
izolacije obično koristi tzv. ekvivalent opeke. Svi 
materijali se u pogledu toplotne sprovodljivosti us¬ 
poređuju s opekom odnosno zidom od opeka. Tako 
npr. ekvivalent opeke za pluto iznosi 17, jer je koe¬ 
ficijent toplotne sprovodljivosti zida od opeke 
X = 0,68 kcal/mh 0 C, za pluto X = 0,04 kcal/mh 0 C 
(0,68 : 0,04 = 17). To znači da svaki centimetar pluta 
u toplotnom smislu zamjenjuje 17 cm zida od opeke. 
Na isti način se određuje ekvivalent opeke za sve 
ostale materijale. 

Nametnulo se pitanje koji bi to materijal u ce¬ 
stogradnji mogao da odigra ulogu opeke iz zgra- 

darstva. U zgradarstvu se obično želi zamjeniti 
opeke s nekim drugim materijalom, recimo, nekim 
montažnim elementom koji je sastavljen eventual¬ 
no od više raznih materijala i si. 

Razmišljanja su navodila na to da u cestograd¬ 
nji to ne mora biti jedan od materijala za kolovoze, 
nego da je najpogodnije da se kao mjerilo uzme tlo. 

Ovom izboru se može prigovoriti da toplotna 
sprovodljivost tla varira s vrstom, stepenom zbije- 
nosti i vlažnosti. Za ovu našu metodu usvojili smo 
koeficijent sprovodljivosti toplote prema Reckna- 
gel-Sprenger sa X 0 = 1,80 kcal/mh 0 C, koji važi za 
prirodno vlažno kohezivno tlo (vidi liter. 6). 

Premda se i toplotna sprovodljivost cestogra- 
đevnih materijala mijenja s promjenom prostorne 
težine i vlage, mi smo, za sada, dok ne sprovedemo 
potrebna laboratorijska i terenska ispitivanja, usvo¬ 
jili ili ocjenili neke prosječne vrijednosti iz raspo¬ 
ložive tehničke literature (tabela 1). 


Tabela 1 



Koeficijent 
spro vodljivo¬ 
sti toplote 

X kcal/mh 0 C 

Literatura 

Asfalt 

Asfaltni beton 

0,90 

(4) 

Asfaltni tepih 
(makadam) 

0,75 

ocjenjeno 

Zasuti asfalt 

0,70 


Bituminizirani 

šljunak 

0,65 


Kameni 

materijali 

Tucanički zastor 

1,20 

(5) 

Vibrirani šljunak 

1,60 

(5) 

Tlo — prirodno 
vlažno 

X« = 1,80 

(6) 


Vrijednosti za ekvivalent tla za pojedine mate¬ 
rijale se mogu izračunati iz jednadžbe e = l Q /h Na 

c m 


ASFALTNI BETON 


3 1 

BITUM. ŠLJUNAK 


5 

TUCANIK 


15 

ŠLJUNAK 


20 


Termički faktor : 

f- 65 -i c 

T- 43 -1.5 

Koeficijent mraza : 

KMR = 0/67 

Prolaz toplote 

- KROZ TLO 

- KROZ KOL.KONGTR 


SI 4 


bazi izračunatih ekvivalenata tla mogu se odrediti 
i veličine odnosno debljine pojedinih materijala 
koje mogu da nadomjeste tlo u termičkom smislu. 
Ekvivalenti tla za neke cestograđevne materijale, 
kao i debljina tih materijala koje mogu da nado¬ 
mjeste 100 cm tla, prikazani su na si. 2. 

Postupak za izračunavanje ekvivalenta tla pri¬ 
kazat ćemo na jednom primjeru: 


Asfaltni beton 

3,0 

cm 

X 

2,00 = 

= 6,00 

Bitumin. šljunak 

5,0 

>> 

X 

2,77 = 

= 13,85 

Tucanik 

15,0 

ft 

X 

1,50 = 

= 22.50 

Šljunak 

20,0 

tt 

X 

1,13 = 

= 22,60 

Ukupno 

43,0 

cm 



64,95 


(zaokruženo 
na 65 cm) 

Ovi rezultati pokazuju da pretpostavljena kon¬ 
strukcija debljine 43 cm može da zamjeni 65 cm 
tla, odnosno da u kraju gdje je prodiranje mraza 
u tlo 65 cm i manje, ova konstrukcija neće dopu¬ 
stiti da podtlo smrzne. Drugim riječima, ako znamo 
dubinu smrzavanja tla, lako ćemo odabrati kon¬ 
strukciju koja će termički zadovoljavati. 


Orijentaciono bismo mogli primjeniti kartu Ju¬ 
goslavije s linijama iste dubine prodiranja mraza 
u tlo (si. 3, uzetu iz članka N. Horvata, »Ceste i mo¬ 
stovi«, Zagreb, br. 5/1956). 

Linije prolaza toplote kroz tlo odnosno konstruk¬ 
ciju, izračunate na bazi usvojenih koeficijenata 
sprovodljivosti toplote, prikazali smo na si. 4. 

Iz slike 4 se vidi da smo kvocijent ekvivalenta 
tla i debljine konstrukcije nazvali »termički fak¬ 
tor« sa oznakom »f«, a recipročnu vrijednost tih 
veličina smo nazvali »koeficijent mraza« i dali mu 
oznaku »KMR«. 

U konkretnom slučaju ti parametri imaju vrijed¬ 
nosti: f = 1,5, a KMR = 0,67. 

Proračun sproveden za nekih 14 tipova fleksi¬ 
bilnih kolovoza dao je rezultate za: f = od 1,41 do 
1,67, a za KMR = 0,71 do 0,60. 

Ako kao orijentacione vrijednosti usvojimo da 
približno iznose: f = 1,5, a KMR = 0,67, onda to 
znači da je, za neku poznatu dubinu prodiranja 
mraza u tlo, dovoljna debljina kolovozne konstruk¬ 
cije sigurna od oštećenja, približno, 2/3 od te du¬ 
bine. 

Određivanje debljine kolovozne konstrukcije 

Dimenzioniranje fleksibilne kolovozne konstruk¬ 
cije po ovoj metodi, s termičkog gledišta, može se 
obaviti bilo analitički bilo grafički. 

Za analitički postupak može poslužiti jednadžba: 

D 2> S 

D = d t • ej + d 2 • e, + d 3 ■ e, + ... d n • e n 
gdje je 

D = ukupna debljina kolovozne konstrukcije 
d u d 2 , d 3 ... = debljina pojedinih slojeva 
e lt e 2 , e 3 .. . = ekvivalenti tla materijala 
S = dubina prodiranja mraza u tlo. 

Za grafičko dimenzioniranje konstruirali smo 
dijagram prikazan na si. 5. 

Radi ilustracije rada s dijagramom, na si. 5 su 
prikazana 2 slučaja. 

Prvi slučaj: Poznata je dubina prodiranja 
mraza u tlo S = 90,0 cm. Treba odrediti termičku 
debljinu kolovozne konstrukcije ako je usvojeno da 
asfaltbeton iznosi 7 cm (3 + 4), bituminizirani šlju¬ 
nak 10 cm i tucanički sloj 15 cm. Drugim riječima, 
traži se debljina tamponskog sloja od šljunka, kao 


donje podloge termički zadovoljavajuće kolovozne 
konstrukcije. 

Postupak je slijedeći: 

Na dijagramu se povuku vertikalne linije I, II 
i III na udaljenostima 7 cm, 17 cm (7 + 10) i 32 cm 
(7 + 10 + 15). Vertikalna linija I siječe kosu crtu 
za asfaltbeton u tački 1. Iz te tačke povučemo sada 
paralelu s kosom crtom za bituminizirani šljunak 
do njenog presjecišta s vertikalom II u tački 2. 
Iz te tačke se povuče paralela s kosom crtom za 
tucanik do vertikale III i dobije presjecište 3. Iz 
tačke 3 sada povučemo paralelu s kosom crtom za 
šljunak, a iz tačke 4 za dubinu smrzavanja 90 cm 
povučemo horizontalu do njihovog presjecišta u 
tački 5. Iz tačke 5 se spusti okomisa na os apscisa 
i dobije tačka 6, koja daje ukupnu debljinu kon¬ 
strukcije, 54,5 cm, odnosno debljinu tampona 
54,5 — 32 = 22,5 cm. To znači da je ekvivalent tla 
za dobijenu konstrukciju upravo 90 cm (vidi skalu 
lijevo na dijagramu). 

Drugi slučaj: Pretpostavimo da je za laki 
saobraćaj na nekoj cesti jednom od poznatih rne- 

toda određena debljina konstrukcije 37 cm. Poznato 
je da u tom kraju mraz prodire u tlo 65 cm. Treba 
provjeriti termički rezultat dimenzioniranja. Uzi¬ 
majući u obzir ekvivalente tla pojedinih slojeva 
dobije se ekvivalent tla za cijelu konstrukciju, 
52,5 cm. Očevidno je da će tlo u debljini od 12,5 cm 
ispod kolo vozne konstrukcije smrznuti 

Postupak je slijedeći: 

U tački 7 tj. kod debljine 37 cm podignemo oko¬ 
micu, iz tačke 8, tj. 52,5 cm — koja predstavlja 
ekvivalent tla iste konstrukcije, povučemo horizon¬ 
talu do njihovog presjecišta u tački 9. Sada poteg- 
nemo paralelu s kosom crtom za šljunak, iz tačke 
10 tj. dubine mraza 65 cm povučemo horizontalu; 
iz njihovog presjecišta u tački 11 spustimo okomicu 
na os apscisa, gdje u tački 12 dobijemo ukupnu 
debljinu konstrukcije, 47,5 cm, odnosno dodatnu 
debljinu tampona od 10,5 cm (47,5—37). 

Zaključak 

Premda je u izloženom postupku ekvivalen¬ 
ta tla pojednostavnjen problem u tome što je 
uzeto da je proticanje toplote kroz kolovozne slo¬ 
jeve stacionarno (ono je stvarno nestacionarno), kao 
i to što su usvojene neke prosječne provodljivosti 
toplote za cestograđevne materijale i tlo, ipak, i u 
ovoj fazi razrade metode, ona može da pruži pomoć 
cestograditeljima u iznalaženju termički potrebne 
debljine fleksibilnog kolovoza, ako je poznata du¬ 
bina smrzavanja tla. 

Radi usporedbe sa rezultatima poznatog AASHO 
Road Testa, dajemo slike 6 i 7. 

Na slici 6 je prikazano 3-godišnje mjerenje pro¬ 
diranja mraza kroz fleksibilne (asfaltne) i krute 
(betonske) kolovoze (uzeto iz liter. 7). 

S obzirom na to da je za beton MB 160 
(vidi liter. 6) X = 1,75 kcal/mh °C, a mi smo za tlo 


usvojili l 0 = 1,80 kcal/mh °C, to možemo smatrati 
da dublje linije predstavljaju približno smrzavanje 
tla. Očevidno je da bi naš koeficijent mraza bio 
KMR negdje između 0,67 i 0,80. Dakle, prilično 
slaganje s našom teorijom. 

Na si. 7 se vidi da u osi ceste smrzavanje dostiže 
oko 1 m, a u jarku oko 1,5 m. Dakle, pod fleksibil¬ 
nom konstrukcijom imamo 2/3 od dubine smrza¬ 
vanja tla (vidi liter. 8) tj. KMR = 0,67. 

(Napomena: Sva prava pridržava autor) 

Kratke vijesti - 

OBUKA KADROVA IZ OBLASTI ZEMLJOTRESNOG 
INZENJERSTVA U SKOPLJU 

Poslije katastrofalnog zemljotresa u Skoplju, pred 
projektantima i izvođačima građevinskih objekata po¬ 
stavio se ozbiljan problem o izgradnji građevina, na o- 
vom tlu, otpornih na dejstvo zemljotresa. U tu svrhu 
došlo je do osnivanja Instituta za seizmologiju, zemljo- 
tresno inženjerstvo i urbanističko planiranje na univer¬ 
zitetu u Skoplju. 

Institut je osnovan 1965. god. s ciljem da se bavi 
naučnoistraživačkim radom iz oblasti seizmologije, ze- 
ljotresnog inženjerstva i urbanističkog planiranja i da 
obučava kadrove iz ove oblasti, putem nastave III ste- 
pena, specijalističkih kurseva itd. 

Iz oblasti naučnoistraživačkog rada Institut radi po 
utvrđenom programu za iznalaženje stabilnih i eko¬ 
nomičnih konstruktivnih sistema za različite visine 
zgada u visokogradnji, iznalaženje racionalnih siste¬ 
ma za fundiran je, kao i racionalne konstruktivne siste¬ 


me za sve inženjerske objekte. Pored toga predviđe¬ 
ni su naučnoistraživački projekti iz oblasti seizmo¬ 
logije i urbanističkog planiranja. Uslove za ovako bo¬ 
gat i raznovrstan naučnoistraživački rad pruža samo 
skopsko područje, koje predstavlja jednu prirodnu la¬ 
boratoriju. Rezultati rada instituta evidentni su u do¬ 
sad objavljenim publikacijama koje se bave raznovrs¬ 
nim problemima karakterističnim za ovo područje. O- 
sim toga Institut veoma aktivno učestvuje u svim većim 
projektima za izgradnju i obnovu Skoplja. 

U oblasti obuke kadrova, Institut je također posti¬ 
gao značajne rezultate. Prošle godine završila je nasta¬ 
vu prva generacija studenata III stepena. Na nastavu 
III stepena, bilo je upisano 27 kandidata (diplomi¬ 
rali na građevinskim i arhitektonskim fakulteti¬ 
ma). Prošle godine diplomirali su prvi studenti, odbra- 
nivši svoje magistarske radove. Tako je naše građevi¬ 
narstvo dobilo prve magistre tehničkih nauka. Teme iz¬ 
rađenih magistarskih radova su raznovrsne. U mnogim 

radovima data je dinamička i seizmička stabilnost raz¬ 
nih inženjerskih objekata: čeličnih mostova, cilin¬ 
dričnih ljuski, zidanih mostova, betonskih mostova i vi- 
jađukata, visokih stubova, antena i dimnjaka, brana od 
lokalnih materijala, gravitacionih potpornih zidova, 
rotacionih ljuski, čeličnih konstrukcija, zidanih zgrada 
itd. Rasvjetljavanje ovih problema je svakako od veli¬ 
ke koristi pri projektovanju i izgradnji konstrukcija. 
Ove godine počela je studiju i druga generacija na III 
stepenu iz oblasti zemljotresnog inženjerstva. 

Potrebno je spomenuti da nastava na III stepenu i 
rad u samom Institutu se odvija uz pomoć nacionalne 
komisije UNESCO-a. Uz pomoć UNESCO-a angažirano 
je veći broj eminentnih eksperata iz inostranstva za 
održavanje nastave i rad u Institutu. U toku protek¬ 
le dvije godine predavalo je nekoliko eminentnih me¬ 
đunarodnih eksperata: Dr N. B. Šebalin iz Instituta za 
fiziku zemlje Akademije nauka SSSR, Dr M. Izumi iz 
Međunarodnog instituta za seizmologiju iz Tekija, Prof. 
Dr C. B. Medvedev iz Instituta za fiziku zemlje Akade¬ 
mije nauka SSSR, Prof. Dr Š. G. Napetvaridze iz In¬ 
stituta za mehaniku konstrukcija Akademije nauka 
Gruzijske SSSR, Tbilisi, Prof. Dr N. N. Ambrozis iz Im- 
perijal koleđa za nauku i tehnologiju Univerziteta u 
Londonu, Prof. Dr Dal Krišna, direktor odsjeka za ze- 
mljotresno inženjerstvo Univerziteta u Rurkiu, Indija 
i dr. Tokom ove godine očekuje se dolazak i drugih 
eksperata koji će održati nastavu na III stepenu. 

Inž. Klime Popovski 

SAOBRAĆAJNE TEŠKOĆE I URBANISTIČKA 
RJEŠENJA 

Gradovi se šire ili u koncentričnim krugovima koji 
se stalno proširuju ili u obliku zvijezde čiji su krako¬ 
vi izlazne ceste. Grčki urbanist Konstantinos Doxia- 
dis, koji prima narudžbe za urbanističke projekte iz ci¬ 
jeloga svijeta, predlaže širenje gradova u duljinu. Pri 
širenju grada u koncentričnim krugovima saobraćaj u 
centru postaje sve veći. Širi li se grad u duljinu, pri¬ 
mjerice prema zapadu, mogu se graditi nove saobraćaj- 
niče koje u grad ulaze sa juga i sa sjevera i vode do 
novih trgovačkih središta. Na taj se način saobraćaj 
dijeli i rasterećuje. 

Pariz i Rim to već pokušavaju, a njihov je recept 
slijedeći: treba planirati novo veliko impozantno sredi¬ 
šte na rubu grada. Sagraditi treba samo kuće za ure¬ 
de, izložbene dvorane, sportske terene, elegantni re¬ 
storan i možda nekoliko stambenih blokova. Zatim, no¬ 
vi grad spojiti brzim cestama i podzemnom željezni¬ 
com sa starim gradom. Za početak u taj novi grad pre¬ 
mjestiti nekoliko ureda, a nagovori se i nekoliko priv¬ 
rednih organizacija da se presele u novu četvrt. 

U Parizu leži nova gradska četvrt u predjelu »De- 
fense«, pet kilometara udaljena od Are de Triumphe. Do 
danas ima samo nekoliko građevina koje se tek grade. 

Rimska četvrt je već sagrađena i zove se EUR (kra¬ 
tica za Espozizione Universale di Roma). Počela se 
graditi još prije II svjetskog rata za planiranu svjet¬ 
sku izložbu. Grandiozno se ocrtava na zapadu grada. Još 
nema znakova pravog života — malih trgovina i lije¬ 
pih djevojaka na ulicama, ali to će sve doći. U među¬ 


vremenu taj izložbeni grad štiti Rim od novih uredskih 
silosa i od saobraćaja, od 'kojeg bi se stari grad ugu¬ 
šio. (Prijevod iz: »Das Beste aus Reader's Digest« 
VI/1966.) 

V. P. 

SEOBA KVALIFICIRANIH AKADEMSKI 
OBRAZOVANIH STRUČNJAKA U RAZVIJENE 
ZEMLJE 

Već nekoliko godina odlaze akademski kvalificirani 
stručnjaci iz siromašnih u visokorazvijene zemlje. Po¬ 
treba za talentiranim akademski obrazovanim struč¬ 
njacima je svagdje u svijetu veća od prirasta s vlasti¬ 
tih sveučilišta. Odlazak naučne inteligencije iz domovi¬ 
ne u inozemstvo zahvatio je cijeli svijet, on je postao 
zabrinjavajuća pojava, kojoj se pripisuju različne po¬ 
sljedice. 

Ako se ne osigura svagdje u svijetu dovoljno sred¬ 
stava i dovoljno naučno obrazovane radne snage, bit 
će raskorak između naprednih i zaostalih naroda sve 
veći. Zaostali norodi nemaju, među ostalim, ni dovolj¬ 
na akademski obrazovanih kadrova, pa moraju biti i 
ostati u ovisnosti od stručnjaka razvijenih naroda. Kod 
njih će se emigracija akademski obrazovanih kadrova 
najteže reflektirati. Stručnjaci sele i iz visokorazvijenih 
zemalja, kao npr. u Evropi iz Norveške, Švicarske, Ita¬ 
lije, Nizozemske i Zapadne Njemačke. Prema nekim 
statističkim podacima otišlo je iz Zapadne Njemačke u 
godini 1962 — 356 inženjera i apsolvenata prirodnih na¬ 
uka, u godini 1963 — 428 a godine 1966 oko 3000 takvih 
stručnjaka. U Švicarskoj skoro svaki peti inženjer 
odnosno apsolvent prirodnih nauka emigrira u Ameri¬ 
ku. Iz Engleske je otišlo (u druge zemlje) 1964 — 4200 
inženjera i liječnika ali je iste godine došlo u Englesku 
1600 inženjera i 300 liječnika. Velik broj tih stručnja¬ 
ka bio je iz Pakistana i Indije. Iz Toga je u Francu¬ 
sku došlo više sveučilišnih nastavnika i liječnika, nego 
što je tamo otišlo takvih stručnja iz Francuske. U 
Francuskoj radi oko 3500 akademski obrazovanih 
stručnjaka iz Južnog Vijetnama, koji bi tamo bili iteka¬ 
ko potrebni. U zapadnoevropskim zemljama radi veći 
broj naučnih radnika iz Turske i UAR. Iz Kanade je 
otišlo u USA godine 1964 — 920 inženjera, ali je iste 
godine došlo u Kanadu iz drugih zemalja 2000 inženje¬ 
ra. 

Najbolji vrhunski stručnjaci odlaze u USA, jer ta¬ 
mo imaju osigurana ne samo visoka osobna primanja 
nego i široke mogućnosti naučnog rada. Od liječnika 
koji dolaze na usavršavanje u USA 25% se ne vraća 
više u svoju domovinu. Tako se događa, da najbogati¬ 
ja zemlja svijeta dobiva subvencije u obliku intelek¬ 
tualaca od siromašnih i zaostalih zemalja. U godini 
1966. došlo je u Ameriku, među ostalim, 5479 diplomira¬ 
nih inženjera i apsolvenata prirodnih nauka, dok su u 
isto doba USA dale zemljama iz kojih su ti stručnjaci 
emigrirali ogromne svote za razvoj. Argentinski nobe¬ 
lovac Bernard Houssay rekao je jednom: »Zahvaljujući 
radnom narodu svoje zemlje, radnicima, seljacima i na¬ 
rodnoj inteligenciji bilo mi je omogućeno studirati, pa 
je moja građanska dužnost, da taj dug vratim svojoj ze¬ 
mlji«. Toga se načela mnogi stručnjaci ne drže, pa je 

Amerika postala Eldorado za mnoge vrhunske struč¬ 
njake i naučne radnike. 

Jedan je mladi njemački inženjer rekao jednom 
prilikom, da se u Americi napreduje prema zasluzi, 
a plaća prema učinku, dok u Njemačkoj treba za na¬ 
predovanje čekati tako dugo, dok pretpostavljeni umre, 
a plaće nisu pravilno odmjerene. Neke zemlje ne mogu 
zaposliti svoje visokoobrazovane stručnjake, jer su sa¬ 
gradile i osposobile univerzitete, ali su zaboravile para¬ 
lelno izgraditi industrijske kapacitete, gdje će se mo¬ 
ći zaposliti oni koji univerzu završe. 

Stalno davanje krvi, tj. najtalentiranijih i najsposob¬ 
nijih stručnih kadrova mora se u svakoj zemlji negativ¬ 
no očitovati, a najjače se to reflektira u zemljama u 
razvoju. Takva emigracija može postati nacionalna ka¬ 
tastrofa, jer je kod tih zemalja u pravilu vrlo malo aka¬ 
demski obrazovanih kadrova. Bez visokoobrazovanih 
kadrova mora svaki napredak prije ili kasnije zapeti. 
Intelektualne snage ne bi smjele apsorbirati bogate ze¬ 
mlje, jer ibi one morale biti sačuvane vlastitoj domovini. 

V. P. 

OSIJEK. Otvorena je jedna od najvećih robnih ku¬ 
ća u SFRJ. Ovaj trgovinski gigant ima prodajnu površi¬ 
nu od blizu 6.000 m 2 . Investitor je ljubljanski Zavod za 
poslovne objekte, a korisnici: Prodajni servis »Modne 
hiše« i »Prehrana« iz Ljubljane. 

KUMROVEC. U Titovom rodnom mjestu podignut 
će se Spomen-dom boraca NORJ. Gradnja bi tre¬ 
bala otpočeti u prvom kvartalu 1968. Spomen-dom bo¬ 
raca gradit će se na prilazu Kumrovcu, a u njemu bi 
bio hotel za borce i omladinu, restoran i društvene pro¬ 
storije. Uz dom bi se podigli i rekreacioni objekti. Inici¬ 
jativa za izgradnju je potekla od boračke organizacije 
Kumrovca i ljubljanske općine »Bežligrad«. 

KARLOVAC. Prošle jeseni je svečano otvorena no¬ 
va velika sportska dvorana na Korani. Time se Kar¬ 
lovac uvrstio u red konkurenata za organiziranje naj¬ 
većih sportskih priredbi u zemlji. Velika dvorana za¬ 
prema prostor 28 X 45 m i može primiti oko 4.500 gleda¬ 
laca, od čega 2.500 na sjedištima. Novi objekt ima, uz 
ostalo, sportsku ambulantu, spavaonice sa 18 kreveta, 
uredske i komferencijske prostorije. 

RIJEKA. Definitivno je donesena odluka, da se u 
Bakarskom zaljevu izgradi pretovara a luka za naftu 
koja će se transportirati prvim jugoslavenskim nafto¬ 
vodom Bakar-Sisak-Pančevo (naftovod je u izgradnji). 
Kada luka za naftu bude potpuno završena u njoj će 
se godišnje pretovari vati 25 mil. tona nafte. 

Po kapacitetima za pretovar nafte riječki lučki ba¬ 
zen positat će treća luka u Evropi, prva je Rotterdam, a 
druga Trst. Luka će se graditi u dvije etape. Radovi 
prve etape počet će ove godine. 

DUBROVNIK. U toku su pripremni radovi za iz¬ 
gradnju uspinjače, koja će povezivati grad sa starom 
tvrđavom na vrhu Srđa, brda koje dominira nad 
starim gradom. Za postavljanje uspinjače koja će moći 
za jedan sat da preveze 500 osoba u oba pravca, turistič¬ 
ka agencija »ATLAS« iz Dubrovnika uložit će oko 5 
miliona n. dinara. 


RIJEKA. Platak kao sportsko-rekreacioni centar 
Rijeke, iako udaljen od grada samo 30 km, bio je teško 
pristupačan zbog loše ceste. Prošle godine uređen je 
odvojak prema Platku od magistrale Rijeka-Zagreb u 
dužini od 9 -km. 

ŠABAC. Dovršena je izgradnja nove zgrade Više pe¬ 
dagoške d učiteljske škole. Nova zgrada ovih peda¬ 
goških ustanova koštala je 5 miliona n. dinara i jedna 
je od najmodernijih u Srbiji. 

TEKIJA. Potpisan je ugovor između Mjesne zajed¬ 
nice Tekija i Direkcije za izgradnju hidroenergetskog 
sistema »Đerdap« o izgradnji novog naselja Tekije. Ti¬ 
me su okončani nesporazumi o načinu i uvjetima grad¬ 
nje jedne od najvećih naseobina, koje se završet¬ 
kom hidroenergetskog sistema u Đerdapu potapaju. Na 
mjestu udaljenom nekoliko stotina metara od stare Te¬ 
kije, na samoj obali Dunava, gradit će se naselje grad¬ 
skog tipa, sa suvremenim urbanističkim rješenjima uz 
pretežnu orijentaciju na turističku privredu. 

BEOGRAD. Ključevi peterokatnice sa 30 stanova 
mogu se predati u roku od 30 dan od početka gradnje. 
Podaci su iz Patentinženjeringa »Nikola Tesla« u Beo¬ 
gradu. To je veoma mlada i vjerojatno jedinstvena u- 
stanova u našoj zemlji, osnovana po zamisli Saveza 
pronalazača. Očekuje se, da će ovaj novi sistem biti 
uskoro primjenjen u praksi. Nov način izgradnje sa¬ 
stoji se u tome što se na najjeftiniji i najracionalniji 
način ugrađuju gotovi sklopovi — postojećom mehani¬ 
zacijom. Ugrađuju se, na primjer, gotovi zidovi s elek- 
troinstalacijama, uređajima za grijanje itd. 

LESKOVAC. Industrija građevnog materijala »Po- 
beda« ima sada poluautomatiziranu proizvodnju digle i 
crijepa, a potpuno automatiziranu pregradu gline, koja 
se sa udaljenosti od 5 km doprema žičarom. Sada se 
investira oko 10 mil. n. dinara za potpunu automatiza¬ 
ciju proizvodnje crijepa. U izgradnji su nove prostra¬ 
ne hale. Izgradit će se i nova suvremena kružna peć. 
Svi radovi će biti završeni u aprilu 1968. Tada će 
fabrika raditi u tri smjene u toku cijele godine. 

NOVI SAD. Na doskora pustim novosadskim polji¬ 
ma, lijevo idesno od nedavno prokopanog rukavca ka¬ 
nala Dunav-Tisa-Dunav, niklo je desetak tvornica. To 
su, u stvari, preseljene stare tvornice. Ovamo će se 
do kraja 1980. godine postepeno seliti sve velike tvorni¬ 
ce metalske, drvne, tekstilne, kemijske i elektro-indu- 
strije Novog Sada. Tu su udareni i temelji nove rafi¬ 
nerije nafte, prvencu novosadske petrokemijske indu¬ 
strije. Nova industrijska zona dobila je pristupne as- 
faltne putove, željezničke kolosijeke, vodovod, kanaliza¬ 
ciju i elektroenergiju. Smjela zamisao novosadskih ur¬ 
banista, da se industrija preseli na obale kanala i na 
druge dvije lokacije, izdržala je sve kritike i prigovo¬ 
re da zato nema ekonomskog opravdanja. Motivi urba¬ 
nista su bili razložni i nepobitni. Industrija se pre¬ 
mješta izvan stambenih gradskih četvrti i omogućuje 
joj se širok razvoj. 

PRIŠTINA. Obrađujući problem opskrbe Kosova 
vodom, beogradski »Energoprojekt« je izabrao riješenje 
s akumulacijom na Gazivodama. Obradio je idejni i 

glavni projekt te obavio i opsežne istražne radove. Dru¬ 
go beogradsko poduzeće »Jugoprojekt«, angažirano da 
isključivo obradi energetsko iskorištenje rijeke, iz¬ 
radilo je kompletnu studiju i dalo drugo rješenje. Uz 
isti efekat i vrijeme izgradnje, podizanje objekta po 
toj studiji koštalo bi 200 miliona n. dinara manje. Stu¬ 
dija dokazuje prednosti akumulacije na Kraljevom 
brdu. Sve to nagoni na razmišljanje. Mogućnost uštede 
od 200 milijuna na jednom objektu sama je po sebi 
vrijedna pažnje. 

BELA KRAJINA. Na velikim jesenjim manevrima 
naše Armije na području Bele Krajine (Slovenija) inže¬ 
njerske jedinice JNA izgradile su nekoliko mostova, ko¬ 
ji su poslije završenih vježbi ostali na upotrebu sta¬ 
novnicima sela u Beloj Krajini. 

VIŠEGRAD. Dvije komune iz dvije republike Više- 
grad (BiH) i Bajina Bašta (Srbija) zajedničkim sred¬ 
stvima i snagama o'tvaraju jednu od najljepših naših 
planina — Taru. Danas se na tom području grade ce¬ 
ste. Dio sredstava dao je investitor HE »Peručac«. Dva 
gradića na obalama Drine postat će bliži. 

SKOPLJE. Od oktobra je u redovnom pogonu jedan 
novosagrađeni industrijski objekt koji spada u red naših 
najvećih objekata crne metalurgije — Skopska željeza¬ 
ra. Međutim, na gradilištu željezare radovi nisu pre¬ 
stali. Izvode se radovi druge faze. 

Radi redovnih potreba za elektroenergijom odlučeno 
je, da Skopska željezara i kombinat »Kosovo« zajednič¬ 
ki sagrade termoelektranu od 200 megavata, iz koje će 
željezara u toku narednih 25 godina dobivati potrebnu 
energiju za svoje elektropeći. 

SKOPLJE. Jednosoban stan za 33.000, dvosoban za 
50.000, trosobni za 65.000 n. dinara nudi Fabrika sta¬ 
nova »Karpoš« iz Skoplja. To je fabrika koju je taj 
grad dobio nakon potresa na poklon od SSSR-a i koja 
je izgradila 2.000 stanova za nastradale skopske obite¬ 
lji. No, čak ti tako jeftini stanovi nemaju prođe na tr¬ 
žištu i fabrika je u teškom stanju. Urbanisti ne dozvo¬ 
ljavaju izgradnju novih stanova ovoj fabrici na pod¬ 
ručju grada, a Zavod za stambenu izgradnju radije u- 
laže novac u skuplje građevine. Glavne prigovore(veli- 
čina soba i jednoobraznost fasade) fabrika je odavno 
uklonila. Smatra se da se tu radi o nerazumijevanju. 
I u mnogim istočnim i zapadnim zemljama proizvo¬ 
de se stanovi poput onih u fabrici »Karpoš«. 

KIČEVO. Probijen je najduži tunel na Balkanu. Na¬ 
lazi se ispod planine Buko vika na pruzi Gosti var-Ki- 
čevo kod sela Zajasa blizu Kičeva. Probijanje je obavi¬ 
la ekipa beogradske »Tunelogradnje«. Zajedno s mo¬ 
stom u Srbinovu, bukovački tunel je najveći objekt na 
spomenutoj pruži. Po opsegu radova to je najveći po¬ 
duhvat »Tunelogradnje«. U tunel se ulazi na petnae¬ 
stom kilometru od Gostivara a izlazi na desetom kilo¬ 
metru od Kičeva. Tunel je dug 7.048 m. Probijanje tu¬ 
nela je bilo otpočelo decembra 1962, istodobno s obje 
strane Bukovika. Tunel če biti kompletno gotov do 
1. III 1968. 

NIKSIĆ. Nadogradnjom postojećih brana na jezeri¬ 
ma Slano i Krupac stvorit će se u blizini Nikšića aku- 


mulacioni bazen kapaciteta oko 400 mil m 3 vode. Taj 
opsežan pothvat na dogradnji sistema »Gornja Zeta« 
bit će financiran iz vlastitih sredstava »Gornje Zete« i 
iz bančinih i inozemnih kredita. Glavni projekti su već 
u izradi. 

BEOGRAD. Potpisan je sporazum o suradnji u »pro¬ 
vođenju plana razvoja južnog Jadrana. Doprinos Spe¬ 
cijalnog fonda UN iznosit će više od milijun dolara, a 
vrijednost jugoslavenskog učešća blizu 2 miliona dola¬ 
ra. Izradit će se regionalni plan za obalno područje i ši¬ 
ru zaleđinu od Splita do Ulcinja. Realizacija ovog pro¬ 
jekta, čiji je rukovodilac poljski arhitekt Adolf Cibo- 
rovski, predviđen je u roku od tri godine. Projekt na 
kome se radi obuhvatit će sve komponente suvremene 
izgradnje kako stambenih i turističkih tako i rekrea- 
cionih površina, saobraćajnica i prilaza, ali uz maksi¬ 
malno čuvanje prirode i spomenika kulture. 

ZAGREB. Nedavno je završena izgradnja nove tvor¬ 
nice stakla u Novom Boru — Čehoslovačka. Ta nova 
tvornica nosi naziv: Cehoslovačko-jugoslavensko pri¬ 
jateljstvo«. Izgrađena je u sjevernoj Češkoj u nepune 
dvije godine, a gradila su tri naša poduzeja: zagrebački 
»Monter« i beogradski »Rad« i »Trudbenik«, zajedno s 
mnogim drugim kooperantima. Nova je tvornica najve¬ 
ća te vrste u Evropi, a proizvodit će godišnje oko 4.000 
tona razne staklarske galanterije. 

ZAGREB. Više od 4.500 mladića i djevojaka iz svih 
jugoslavenskih gradova, svrstanih u 45 omladinskih 
radnih brigada, sudjelovat će u 1968. na izgradnji sav¬ 
skog nasipa i novog savskog pristaništa u Zagrebu. 

ZAGREB. Dio panorame novog grada, koji će u svo¬ 
je solitere primiti 40 tisuća stanovnika, svakim danom 
mijenja svoj oblik — od polumontažnih građevina do 
izvanredno lijepih solitera. Na južnom dijelu grada — 
južna Trešnjevka — intenzivno se gradi novi grad sa 
svim pratećim objektima. Svakog dana nestaju kranovi 
da bi na njihovu mjestu ostala zgrada. Radovi se iz¬ 
vode bez obzira na vremenske prilike, jer četiri nase¬ 
lja treba pravovremeno završiti. Dva su već završena, 
dok su radovi na ostala dva pri kraju. 

ZAGREB. U Dančićevoj ulici su dovršeni radovi na 
78 metara visokom neboderu — hotelu za radnike — 
samce. Zgrada ima 20 katova. U nju će se smjestiti 
684 radnika. To je najviši objekt u Zagrebu i Hrvat¬ 
skoj. Izvođač je »Industrogradnja«. Na dvadesetom ka¬ 
tu nalazi se terasa za rekreaciju, a iznad nje jedinstve¬ 
ni vidikovac na cijeli grad. Od prizemlja do vidikov¬ 
ca vozit će tri lifta. Investitor je zagrebačko poduzeće 
»Stanoinvest«. 

DRNIŠ. Građevinsko poduzeće »Udarnik« ušlo je u 
dvadesetu godinu djelovanja. Drniški graditelji grade 
razne objekte u dalmatinskim, bosanskim i hercego¬ 
vačkim gradovima. Turističko naselje »Resnik« u Ka¬ 
štelima predstavlja vrijedan graditeljski pothvat ovog 
drniškog kolektiva. Poduzeće ima vlastiti projektni bi¬ 
ro. 

SPLIT. Do glavne turističke sezone metropola Dal¬ 
macije dobit će još jedan novi hotel. To će biti hotel 
»B« kategorije sa 434 kreveta. Hotel se gradi u sklopu 
novog kampa u predjelu Duilovo. 

SMEDEREVO. Doskora su industriju građevinskih 
mašina »Fagram« pri tiskale zalihe proizvoda u vrijed¬ 
nosti od 10 mil. nd. Izlaz iz te situacije nađen je zimus. 
Zaključeni su ugovori s Kolumbijom i UAR. Znatno su 
sada smanjene zalihe na skladištima. Nedavno je otpre¬ 
mljen transport »Fagramovih« drobilica i mašina za 
miješanje betona u Kolumbiji. 

SREMSKA MITROVICA. Prema programu izgradnje 
cesta u Srbiji, gradit će se uskoro na području AP Voj¬ 
vodine cesta Sremska Mitrovica — Bijeljina (u Bosnii). 

SARAJEVO. U Bosni i Hercegovini počeo je upis na¬ 
rodnog zajma za rekonstrukciju, modernizaciju i iz¬ 
gradnju 1850 km cesta. Očekuje se upis oko 400 mil. n. 
dinara. 

TITOGRAD. Radovi na izgradnji velike HE »Mrati- 
nje« u godini 1967. bili su početni radovi. U 1968. oče¬ 
kuje se nesmetani i intenzivniji razvoj građevinskih ra¬ 
dova na brani i drugim pratećim objektima. 

LJUBLJANA. Turističko poduzeće »Kompas« gradi 
tri nova hotela, dva u Sloveniji i jedan u Hrvatskoj. 
Prvi se otvara početkom 1968. na Bledu, dok će drugi 
po redu — u turističkom predjelu Dubrovnika, na La- 
padu, biti otvoren u proljeće, dok se -treći gradi u 
Ljubelju. 

LJUBLJANA. U Sloveniji je pokazan interes za 
spajanje cestovne mreže ove republike s austrijskim 
»Tauern-autobanom« — glavnom automobilskom ce¬ 
stom Austrije u pravcu Ljubljane. 

DEBAR. Poslije nedavnog velikog potresa u ovom 
gradu Makedonije život se stabilizira. Pripremaju se 
razni normativi i drugi akti koji trebaju regulirati pi¬ 
tanja oko otklanjanja posljedica potresa. Dobar posta¬ 
je veliko gradilište. Samo u decembru je više od sto¬ 
tinu radnika građevinske operative iz Makedonije ra¬ 
dilo na više objekata u gradu. I građani su samoinici¬ 
jativno počeli popravljati stanove u kućama koje nisu 
srušene. Nedavno je doputovala grupa građevinskih 
radnika iz Bosne i Hercegovine i Srbije, a očekuje se i 
grupa iz Hrvatske. Predloženo je — prema izjavi pred¬ 
sjednika Sindikata građevinskih radnika Jugoslavije 
Petra Munjaza — da sindikati organiziraju akciju za 
sakupljanje novčane pomoći. Prema zadnjim vijestima 
u Debar je u prvoj polovici decembra stiglo 90 opre¬ 


mljenih ekipa građevinaca radi popravki kuća. Istodob¬ 
no je niz građevinskih poduzeća poslalo građevni ma¬ 
terijal za te radove. Prema procjeni, oko 30% kuća u 
Debru je tako oštećeno da se još mogu popraviti. Izvrš¬ 
no vijeće SR Makedonije uputit će Sobranju prijed¬ 
log za izgradnju Novog Debra. 

BEOGRAD. Iako se to nigdje još službeno ne potvr¬ 
đuje, ipak je gotovo sigurno da će se između Beogra¬ 
da i Zagreba graditi još jedna traka auto-puta. Pre¬ 
ma prvim predviđanjima, pripreme za izgradnju ove 
saobraćaj niče, koja će rekonstrukcijom postojeće stvar¬ 
no sačinjavati auto-put, počele bi u proljeće 1968. Gra¬ 
dilo bi se iz međunarodnih kredita. 

SKOPLJE. U decembru su delegacije NR Bugarske 
i SR Makedonije sklopile u Skoplju ugovor o suradnji 
na izgradnji suvremenih cesta koje povezuju Bugar¬ 
sku i Makedoniju. Ugovorom su obuhvaćene ceste: Ku¬ 
ma/novo — Kriva Palanka — granica — Custardil, koja 
treba da bude završena do kraja 1968, zatim Strumica — 
granica — Petrič, koja će se završiti do kraja 1969. i Stap 
— granica — Blagojev Grad, koja će se izgraditi do 
kraja 1970. 

BEOGRAD. Zajedničkim sredstvima SR Srbije i Cr¬ 
ne Gore gradit će se cesta preko Peći i Čakora, tako da 
će Titograd i Priština biti povezani suvremenim putem. 

ZAGREB. U stadiju planiranja su četiri auto-puita za 
Jadran: Beč — Zagreb i dalje za Rijeku — Trst i za 
Split, Budimpešta — Zagreb i dalje veza na Jadran (za 
Rijeku i Split), te Beograd — Zagreb i dalje veza na 
Jadran (za Rijeku i Split). Stvara se veliki program 
magistralnih auto-puteva — koji će nas izravno pove¬ 
zati s evropskom mrežom. O pravim autostradama sa¬ 
da se kod nas razmišlja. Nije riječ samo o dvostrukoj 
traki od Zagreba do Karlovca i mnogo dužoj magistrali 
do srednjeg Jadrana dolinom rijeke Une, već o kom¬ 
pletnoj mreži autostrada. Prva ideja da se na komerci¬ 
jalnom principu izgradi naša magistralna autosaobra- 
ćajinica javila se nakon studije zagrebačkog geografa 
prof. dr J. Rogića. Iako su stvari uglavnom nabačene u 
grubim konceptima i angažirani urbanistički, eko¬ 
nomski i drugi stručnjaci da obrade prostorne i eko¬ 
nomske projekcije tih magistrala, već su počele prve 
bitke argumentima »o prioritetu« izgradnje. 

R. P. 


Nekrolozi ___ 

IN MEMORIAM ING. MARIJANU GABRlCU 

17. listopada 1967. preminuo je Marijan Gabrić, 
diplomirani inženjer kemije i viši savjetnik Insti¬ 
tuta građevinarstva Hrvatske u Zagrebu. Njegovom 
smrću izgubili smo jednog od najboljih jugoslavenskih 
stručnjaka iz područja nauke i prakse asfaltnih ces¬ 
tovnih kolovoza i hidroizolacija u građevinarstvu, vi¬ 
sokoobrazovanog druga i suradnika. 

Cijeli svoj radni vijek posvetio je pokojni inženjer 
Gabrić proučavanju užeg područja asfalta i hidroizola¬ 
cija, radeći kako u proizvodnji, tako i na naučnoistra- 
živačkom radu. 


Rodio se 21. travnja 1906. u Grazu, gdje mu je 
otac radio kao inženjer arhitekture. Po svršetku prvog 
svjetskog rata, god. 1918, obitelj Gabrić se vraća u 
domovinu, gdje nakon kraćeg vremena otac Marijana 
Gabrića preuzima dužnost profesora na Tehničkom 
fakultetu u Zagrebu. 

Pokojni Mario maturirao je 1924. na I realnoj gim¬ 
naziji u Zagrebu, a studije nastavlja na Visokoj tehnič¬ 
koj školi u Beču, diplomiravši 1931. za inženjera kemije. 

Odmah po završetku studija, 1931, ulazi u proizvo¬ 
dnju — u tada najveće jugoslavensko poduzeće asfal- 
tne prerade »Antun Res« u Zagrebu, u kojem provodi 

16 godina svoje inženjersko kemijske pogonske prak¬ 
se. 

Od 1947. službuje u Glavnoj direkciji kemijske in¬ 
dustrije u Zagrebu. 

Kada se 1950. stvaraju prvi začeci današnjeg Insti¬ 
tuta građevinara Hrvatske, pokojni Gabrić je jedan od 
prvih njegovih suradnika, i svojom aktivnom surad¬ 
njom zaslužan da se današnji Institut razvio od primi¬ 
tivnog laboratorija iz 1950. do suvremene naučnoistra- 
živačke ustanove. 

Na dužnosti u Institutu zatekla ga je i smrt, no 
njegovih 17 godina rada u toj ustanovi ostavilo je du¬ 
boki trag i bazu na kojoj je stvoren i izgrađen asfalt- 
ni odjel tog instituta. 

Svoje bogato znanje i (iskustvo, pokojni je ing. Ga¬ 
brić nesebično i izravno prenosio na mlađe kadrove; 
njegovi su referati na simpozijima i stručnim savjeto¬ 
vanjima uvijek predstavljali vrijedan doprinos struci, 
surađivao je na izradi naših propisa i JUS-a, pisao i ob¬ 
javljivao stručne članke i korisne udžbenike, predavao 
na Višoj tehničkoj školi za građevnu industriju u Be- 
dekovčini i na stručnim kursevima DIT-a za inženjere 
i tehničare, obavljao uzorno sve svoje redovne zadat¬ 
ke u Institutu, i još uvijek našao vremena da se bavi 
i naučnoistraživačkim radom. 

Za svoje zasluge u radu odlikovan je 1959. Ordenom 
rada, a neposredno pred dolazak u Institut i diplo¬ 
mom novatora. God. 1965. izabran je na Kongresu Sa¬ 
veza građevnih inženjera i tehničara Jugoslavije u Be¬ 
ogradu za zaslužnog člana, a 1966. na Kongresu u Sara¬ 
jevu za zaslužnog člana Saveza jugoslavenskih labora¬ 
torija za ispitivanje materijala 1 konstrukcija. 

Plodonosan i značajan rad inženjera Gabrića pru¬ 
žio je velike izvore koristi našoj zajednici, a njemu 
samome osigurao trajan spomen. 

M. Jančiković 


IN MEMORIAM — ING. MARCEL MARY 

22. septembra 1967. godine umro je u svojoj 65. go¬ 
dini u Parizu jedan od najeminentnijih inženjera — 
konstruktera visokih brana i hidroenergetskih postro¬ 
jenja Marcel Mary, generalni inspektor Francuskog E- 
lektričnog društva (SDF) i počasni predsjednik Fran¬ 
cuskog nacionalnog komiteta za visoke brane i član 
mnogobrojnih inženjerskih i naučnih francuskih i in¬ 
ternacionalnih organizacija. 

Za ime pok. Marya vezane su brojne realizacije vi¬ 
sokih brana u Francuskoj i u svijetu. Kao prvi surad¬ 
nik Andre Coymea i glavni konstrukter realizovao je 
brane Mareges (lučna brana, 90,0 m) i Aigle (lučna 
gravitaciona, 95,0 m) koje su ukazivale na nove pute- 
ve projektiranja lučnih betonskih brana i ostaju i da¬ 
nas uzorne konstrukcije na čijem je iskustvu niz krup¬ 
nih projektanskih i drugih organizacija izgrađivalo svo¬ 
je kadrove i metode računanja i oblikovanja. 

Prešavši u Električno društvo Francuske gdje je o- 
bavljao niz noj odgovornijih tehničkih funkcija, uče¬ 
stvuje neposredno u izgradnji velikog broja poznatih 
brana svih tipova, kako u Francuskoj tako i u brojnim 
zemljama u svijetu. 

Svoje ogromno znanje i iskustvo prenosio je Ing. 
Mary nesebično i nenametljivo kao konsultant i u 
našu zemlju, gdje je uz njegove dragocjene savjete 
odabrana lokacija danas završenih brana Kokin Brod i 
Bajina Bašta. Stručnjaci koji su s njim imali službene 
dodire i tehničke razgovore nikada neće zaboraviti nje¬ 
gove ljudske osobine, staloženost, blagost i iskreno pri¬ 
jateljsko ophođenje. 

Francuska je izgubila jednog uglednog građanina, a 
zajedno s njom cio svijet inženjera izuzetnih kvalite¬ 
ta ti velike vrednosti. 

M. Verčon 


Bi bi iografi ja - 

Dipl. ing. Momčilo Simonović: Buldožeri, skreperi i po¬ 
strojenja za dubinsko bušenje na površinskim otkopima 

U izdanju Rudarskog instituta u Beogradu izašla je ne¬ 
davno iz štampe knjiga pod gornjim naslovom. Knjiga 
je početak serije izdanja pod naslovom »Tehnika po¬ 
vršinskog otkapanja«. Format knjige je 19 X 25,5 cm, 
ima 70 stranica teksta, 44 slike i 13 tablica. Na kraju je 
dat popis literature. 

Sadržaj: 

1. Uvod 

Kinematične i konstruktivne šeme. Konstruktivno-ek- 
sploatacione karakteristike mašina. 

2. Buldožeri: 

Opće o buldožerima. Proces rada. Plug buldožera. Otpo¬ 
ri pri radu buldožera. Remont i odžavanje buldožera. 

3. Skreperi: 

Šeme rada skreperom. Radni organi skrepera. Otpori 
pri radu skrepera. Kapacitet skrepera. 


4. Postrojenje za dubinsko bušenje na površinskim ot¬ 
kopima: 

Vrste postrojenja za dubinsko bušenje. Efekat ra¬ 
zaranja dna bušotine. Uslovi bušenja na površinskim 
otkopima. Konstrukcije, tipovi i rad konusnog dleta. 
Opće šeme bušilica za bušenje konusnim dletom. Re¬ 
žim bušenja bušotina. Najpogodniji režim bušenja. Is¬ 
piranje i produžavanje bušotina. Kapacitet bušilica. 

— Knjiga je od velike koristi i za građevne inže¬ 
njere i tehničare niskogradnje, koji se u svojim rado¬ 
vima vrlo često susreću upravo ovim strojevima teš¬ 
ke mehanizacije — buldožerima i skreperima kod svih 
masovnih zemljanih radova. 

Odjeljak o strojevima za dubinsko bušenje posebno 
je zanimljiv za tehničke rukovodioce pri eksploataci¬ 
ji kamenoloma. 

Knjiga je korisna i za studente i đake srednje te vi¬ 
ših tehničkih građevinskih škola i građevinskih fakulte¬ 
ta. M. Jančiković 





3, Internacionlni stručni sa¬ 
jam građevnog materijala, 
građevnih elemenata te 
unutrašnje opreme 


B 


A 


U 


OBAVJEŠTENJA: INTERPUBLIC, ZAGREB, MEDULlCEVA 2 


IG H - Institut građevinarstvu Hrvatske 

ZAGREB, JANKA RAKUŠE 1 - TEL. 514-600 

PREUZIMA NALOGE I OBAVLJA: 

- naučnoistraživačke i unapređivačke radove iz svih područja građevinarstva, 

- sva ispitivanja građevinskih materijala i materijala za građevinarstvo, 

- sva ispitivanja građevinskih elemenata i prefabrikata, 

- sve vrste ispitivanja tla za visoko i niskogradnju, uključivši sve vrste sondažnih radova, 

- sva ispitivanja gotovih zgrada (zvučna, toplinska, vodoizolaciona), 

- sva ispitivanja gotovih konstrukcija mostova, hala i si., te njihovih konstruktivnih 
elemenata, 

- na bazi teoretskih i eksperimentalnih studija i ispitivanja, sastavlja recepture za sve 
vrsti betona, žbuka, mortova, izolacionih masa, asfalta za kolovoze, hidrotehničke 
radove i hidroizolacije, 

- obavlja stručne provjere statičkih proračuna za sve vrsti konstrukcija, 

- rješava probleme fundiranja u visoko i niskogradnji, kao i probleme sanacija odrona 
i klizišta tla, 

- rješava probleme sanacija zgrada, mostova i brana, 

- rješava probleme stabilizacije i konsoldacije sviju vrsta tala injekcionim masama, 
odnosno drugim odgovarajućim sistemima. 

SVOJIM NARUDŽBAMA INTERESENTI SE MOGU OBRAĆATI I NA PODRUČNE 
ISPOSTAVE OVOG INSTITUTA, A KOJE SU STRUČNO I INSTRUMENTALNO 
OPREMLJENE DA U ODREĐENIM OKVIRIMA I SAME OBAVLJAJU POJEDINE 
ZADATKE NAVEDENE DJELATNOSTI INSTITUTA. 

NAŠE ISPOSTAVE SU: 

INSTITUT GRAĐEVINARSTVA HRVATSKE, ISPOSTAVA SPLIT, 

ULICA OSLOBOĐENJA 14, TELEFON 25-61 
INSTITUT GRAĐEVINARSTVA HRVATSKE, ISPOSTAVA OSIJEK, 

TRG VLADIMIRA NAZORA 24, TELEFON 43-48 
INSTITUT GRAĐEVINARSTVA HRVATSKE, ISPOSTAVA RIJEKA, 

NARODNOG USTANKA 10a, TELEFON 22-727 
INSTITUT GRAĐEVINARSTVA HRVATSKE, ISPOSTAVA SKOPJE, 

ULICA 254 BR. 8, TELEFON 35-617. 

»TEHNIKA« 


GRAĐEVNO PODUZEĆE 
ZAGREB, 

Leskovačka 12 


CESTE I MOSTOVE 
AERODROME 

željezničke pruge 

INDUSTRIJSKE OBJEKTE 
STAMBENE ZGRADE 
i ostalo 


SVE INFORMACIJE MOGU SE DOBITI NA TELEFON 513-422 

HOECHST 

ISPORUČUJE: 


Hostalit Z je polivinilkloriđ koji se odlikuje postojanošću na udar i kod velike 
hladnoće. Hostalit Z je imun prema svim vremenskim utjecajima, koroziji usli¬ 
jed naprezanja, pa čak i prema agresivnom, industrijski zagaeđnom zraku. Osim 
toga ovaj je plastični materijal lagan i veoma je jednostavan za obradu. Stoga 
je Hostalit Z specijalni plastični materijal za primjenu u građevinarstvu. Tu se 
primjenjuje za kišne oluke, otporne na sve vremenske utjecaje i koroziju, a pri¬ 
mjenjuje se i za izradu prozorskih okvira. Dijelove od Hostalita Z ne treba po¬ 
sebno održavati. Oni su potpuno obojeni i otporni na utjecaj svjetlosti. Prema- 
zivanje i održavanje nije potrebno. 


‘HOSTALIT Z 



HOECHST B 


Generalni zastupnik za SFRJ: 
JUGOHEMI J A 

Beograd, Kralja Milutina 10a 
Tel.: 341-146 
Predstavništvo Zagreb 
Maksimirska cesta 112 
Tel.: 645-091 


Farbwerke Iloechst AG je jedno od velikih svjetskih kemijskih 
poduzeća. Osim posestrima Kalle AG, Knapsack AG. Behring- 
werke AG i Chemische Werke Albert u okvir poduzeća spadaju 
i firme Messer Greisheim GmbH, Frieđrich Unde GmbH i drug 
firme u zemlji i inozemstvu. 

Program isporuka uključuje sva područja moderne kemije: boji¬ 
la. pigmente, tenside, tekstilna pomoćna sredstva, celulozni eter, 
ineđuproizvode, lijekove, fine farmaceutske kemikalije, serume, 
cjepiva, sirovine za lakove, otapala, organske i anorganske kemi¬ 
kalije, voskove, glikolne proizvode, kemijska vlakna, plastične 
mase, umjetna gnojiva, sredstva za zaštitu bilja, folije, aparate 
i proizvode za reprodukcionu tehniku, strojeve, aparate i spra¬ 
ve za tehniku zavarivanja i dubokog hlađenja, industrijske plino¬ 
ve, planiranje i izgradnju kemijskih postrojenja. 

FARBWERKE HOECHST AG. 6230 FRANKFURT/MAIN 80 

Savezna Republika Njemačka 

»HIDROELEKTRA« 

GRAĐEVNO PODUZEĆE 


DIREKCIJA: 



ZAGREB 

LESKOVACKA 10 

TELEFON 52-122 


SPECIJALIZIRANO PODUZEĆE 
ZA IZGRADNJU HIDROELEKTRANA 
I SVIH VRSTI PODZEMNIH 
RADOVA 

IZVODI SVE VRSTE GRAĐEVINSKIH RADOVA 

TEMPO 

GRAĐEVNO 

PODUZEĆE 

ZAGREB 

BOŠKOVIĆEVA 5, 
TEL. 23-161 


— izvodi sve vrste građevinskih radova visoko i niskogradnje, 

— poduzeće je specijalizirano za izgradnju stanova i proizvodi stanove 
za tržište, 

— sve projekte za stanove i stambena naselja izrađujemo u vlastitom 
Projektnom birou, 

— normalnu opeku i tankostijene opekarske proizvode proizvodimo 
u vlastitoj Ciglani, 

— u vlastitoj betonari i separaciji proizvodimo građevinski materijal, 
betonske i opekarske prefabrikate, a gotov beton dovozimo vlastitim 
vozilima na gradnje i po narudžbi ugrađujemo, 

— preuzimamo zidarske, tesarske, fasaderske, armiračke, skelarske 
i zemljane radove koje obavljamo specijaliziranim pogonima 

VIADVKT 

CJPAĐEVNO PODUZEĆE -ZAQPEB 









